REALISME JAWA: STUDI KASUS PERTUNJUKAN LÈNG OLEH TEATER GAPIT TESIS guna memenuhi salah satu syarat memperoleh gelar magister dari Institut Seni Indonesia Surakarta diajukan oleh: Nissa Argarini NIM 18211144 PASCASARJANA INSTITUT SENI INDONESIA SURAKARTA 2022
PERNYATAAN
PERSETUJUAN
PENGESAHAN
INTISARI Penelitian ini berjudul "Realisme Jawa: Studi Kasus Pertunjukan Lèng oleh Teater Gapit". Pertunjukan Leng dipilih sebagai perwakilan karya identitas gaya pertunjukan Teater Gapit yang memiliki fenomena aktual pada masa Orde Baru. Kemampuan para anggora Teater Gapit berdasarkan wawasannya tentang teater Barat dan pengalamannya tentang kesenian tradisional dimanfaatkan dan diolah dengan baik, sehingga memunculkan karakter gaya pertunjukan khas. Penelitian ini bertujuan menguraikan aplikasi artistik dari pertunjukan Lèng oleh Teater Gapit, sekaligus menganalisis dan mengategorikan gaya pertunjukan Teater Gapit studi kasus lakon Lèng. Penelitian yang dilakukan ini merupakan penelitian kualitatif yang berbasis pada data sebuah fenomena tanpa menggunakan perhitungan kuantitatif. Proses menganalisis gaya pertunjukan Lèng, diawali dengan menentukan ciri realisme dan menentukan jejak identitas kejawaan. Bagi Teater Gapit, Jawa tidak hanya berhenti pada urusan kebahasaan, tetapi lebih dalam daripada itu. Jawa menjadi jiwa yang nilai dan normanya dipegang teguh dan dituangkan dalam setiap karyanya, termasuk dalam pertunjukan Lèng. Kata kunci: Pertunjukan Lèng, Teater Gapit, Gaya Realisme, Tradisi Masyarakat Jawa, dan Gaya Realisme Jawa.
ABSTRACT This research entittle Javanese Realism: A Case Study of Lèng Performance by Gapit Theatre. Lèng performance was chosen as a representative of Gapit Theatre's performance style identity that had actual phenomena during New Order era. The ability of the members of Gapit Theatre based on their insight into Western theater and their experience of traditional arts of utilized and processed well, giving rise to a distinctive performance style character. This research aims to describe the artistic application of the Lèng performance by Gapit Theatre, as well as to analyze and categorize Gapit Theatre's performance style in the case study of the Lèng performance. The research conducted is a qualitative research based on the data of a phenomenon without using quantitative calculations. The process of analyzing Lèng's performance style begins with determining the caracteristics of realism and determining traces of Javanese identity. For Gapit Theatre, Java is not only a linguistic matter, but also deeper than that. Java become the soul whose values and norms are held firmly and expressed in every work, including the Lèng performance. Keywords: Lèng Performance, Gapit Theatre, Realism, Javanese Tradition, and Javanese Realism.
KATA PENGANTAR Segala puji syukur penulis ucapkan ke hadirat Allah SWT, karena atas berkah kemampuan dan kemudahan yang diberikan dalam menyelesaikan karya ilmiah yang berjudul "Realisme Jawa: Studi Kasus Pertunjukan Lèng oleh Teater Gapit". Tulisan ini adalah bukti bahwa telah banyak waktu, tenaga, dan pikiran yang digunakan agar karya ilmiah ini menjadi sebuah bacaan yang baik. Perjalanan yang telah dilewati penulis dalam menyelesaikan karya ilmiah ini tidak akan sempurna tanpa orang- orang hebat yang telah memberi dukungan. Pengantar ini menjadi salah satu jalan untuk penulis mengucapkan terima kasih. Pak Pri dan Bu Pri yang secara materi telah memberikan dukungan atas tercetaknya tulisan ini. Doa orang tua penulis menjadi pengantar setiap langkah dan semangat penulis melalui segala hal di dunia ini, termasuk menyelesaikan karya ilmiah ini. Terima kasih kepada Eyang Suprapto BA dan segenap keluarga besar Wanengkusumo dan Soewadi yang terus memberikan dukungan moril dan materiel kepada penulis dalam menempuh perkuliahan hingga akhir. Tidak lupa penulis ucapkan terima kasih kepada Rifqi yang selalu bangga menjadi adik dari penulis. Terima kasih kepada ISI Surakrta dan segala yang ada di dalamnya, telah memberikan perjalanan panjang dan kenangan berarti bagi penulis. Terima kasih kasih kepada pembimbing akademik, Dr. Trisno Santoso yang juga sebagai narasumber penulis. Terima kasih kepada pembimbing tesis, Dr. Sunardi yang selalu memberi kesempatan kepada penulis untuk berdiskusi tentang berbagai kemungkinan yang dapat ditulis dalam karya ilmiah ini. Semoga kebaikan dan bimbingan Pak Trisno dan Pak Nardi
diberikan berkah serta rahmat dari Allah SWT. Terima kasih kepada Dr. Sugeng Nugroho dan Dr. Bagong Pujiono selaku penguji yang telah memberikan kritik dan saran agar karya ilmiah ini menjadi lebih baik dan bermanfaat. Terima kasih kepada seluruh dosen, Kaprodi S-2, Direktur, dan seluruh pegawai administrasi Pascasarjana ISI Surakarta yang telah membantu penulis selama perkuliahan hingga selesainya karya ilmiah ini. Terima kasih kepada Mbak Luna Kharisma dan Mas Yudi Dodok yang bersedia menjadi teman ngobrol penulis, segala masukan yang disampaikan memberikan keutuhan dalam karya ilmiah ini. Terima kasih tak terhingga penulis sampaikan kepada Pak Bambang dan Pak Supardi di Kantor bagian Konservasi dan Preservasi Perpustakaan Monumen Pers Solo yang membantu penulis mendapatkan artikel-artikel tentang pertunjukan Lèng, maupun pementasan Teater Gapit yang lainnya sebagai penambah data penelitian. Kepada alm. Ardus M. Sawega, perbincangan kita tidak akan pernah penulis lupakan tentang pentingnya sebuah sejarah dituliskan kembali dengan berbagai cara dan wujud. Terima kasih banyak untuk Pak Joko Santoso dan Pak Siswandani, selaku (mantan) pegawai perpustakaan TBJT di Surakarta atas bantuan untuk menyalin video pementasan Teater Gapit tahun 1986 dan 1998. Terima kasih terkhusus untuk sahabat terkasih penulis, Mas Respati Galang yang selalu meluangkan waktu dan tenaga dalam membantu penulis demi terselesaikannya karya ilmiah ini. Terima kasih tak terhingga untuk narasumber sekunder, Pak Gigok Anurogo, Pak Djarot B. Darsono, Pak Hengki Syafrudin Rivai, dan Bu Sri Lestari. Terima kasih untuk teman-teman Mirat Kolektif, Teater Akar Surakarta, teman-teman
Pascasarjana ISI Surakarta angkatan 2018, dan pihak lain yang membantu, tetapi belum penulis cantumkan. Karya ilmiah ini penulis susun sebagai upaya memberikan tambahan pengetahuan kepada orang lain, terutama yang tertarik dan berkecimpung dalam dunia seni. Karya ilmiah ini masih jauh dari kata sempurna, sehingga terbuka bagi penulis untuk menerima kritik dan saran demi terjalinnya ilmu pengetahuan yang bermanfaat dan berkelanjutan.
DAFTAR ISI REALISME JAWA: PERNYATAAN PERSETUJUAN PENGESAHAN INTISARI ABSTRACT KATA PENGANTAR DAFTAR ISI DAFTAR GAMBAR, TABEL, DAN SKEMA BAB I PENDAHULUAN A. Latar Belakang B. Rumusan Masalah C. Tujuan dan Manfaat Penelitian D. Tinjauan Pustaka E. Landasan Teori 1. Aplikasi Artistik Pertunjukan Teater 2. Tradisi Masyarakat di Jawa F. Metode Penelitian 1. Pengumpulan Data a. Jenis dan Sumber Data b. Teknik Pengumpulan Data 1) Pengamatan 2) Wawancara 3) Studi Pustaka 2. Analisis Data a. Membaca Teks Berulang b. Interpretasi Spekulatif c. Analisis Mendalam G. Sistematika Penulisan BAB II PERTUNJUKAN LÈNG OLEH TEATER GAPIT: A. Menuju Dunia Imajinasi Kenthut dalam Pertunjukan Lèng B. Alur Pertunjukan Lèng 1. Plot a. Pengenalan Cerita b. Perumitan Masalah c. Puncak Masalah d. Penguraian Masalah e. Kesimpulan Masalah i ii iii iv iv vi vii x xii 1 1 8 8 9 14 14 18 24 25 25 26 26 26 27 28 28 28 29 30 31 31 36 38 38 42 43 44 45
2. Penokohan a. Bongkrek b. Pak Rebo c. Mbok Senik d. Kecik Janaka e. f. Juragan g. Bedor BAB III JEJAK REALISME DALAM PERTUNJUKAN LÈNG: APLIKASI 67 ARTISTIK 67 A. Set dan Properti 68 72 75 75 76 95 96 98 102 1. Panggung Bawah 2. Panggung Atas B. Area Permainan 1. Pembagian Area Permainan 2. Variasi Area Permainan C. Pilihan Akting 1. Gesture 2. Business 3. Movement BAB IV JEJAK IDENTITAS JAWA DALAM PERTUNJUKAN LÈNG: 106 GAYA TEATER GAPIT A. Adegan Mistik dalam Pertunjukan Lèng 107 109 114 118 122 124 127 1. Adegan Caos Dhahar 2. Mimpi sebagai Pertanda 3. Adegan Ngudarasa B. Realisme Jawa sebagai Gaya Khas Teater Gapit 1. Pengalaman dan Wawasan Kenthut 2. Pertemuan Logis dan Mistik dalam Pertunjukan Lèng BAB V PENUTUP A. Simpulan B. Saran KEPUSTAKAAN DISKOGRAFI NARASUMBER GLOSARIUM LAMPIRAN I LAMPIRAN II 46 47 52 54 55 57 60 64 131 131 132 134 140 141 142 144 207
DAFTAR GAMBAR, TABEL, DAN SKEMA Gambar 1. Gerbang masuk area makam Kyai Balak. Gambar 2. Teras pesaréyan diisi oleh penjual bunga. Gambar 3. Nisan Kyai Ageng Balak yang ditutup selambu berlapis. Gambar 4. Set area makam Kyai Bakal. Gambar 5. Area meletakkan sesaji. Gambar 6. Set area kantor Juragan. Gambar 7. Gambar set tampak atas dan jangkauan sinar lampu yang dihasilkan. Gambar 8. Prolog caos dhahar. Gambar 9. Perubahan bloking Pak Rebo pada adegan prolog. Gambar 10. Area panggung bawah. Gambar 11. Pergerakan Bongkrek yang diliputi perasaan cemas pada adegan 1. Gambar 12. Perlebaran area permainan Juragan dari tengah ke kanan tengah ke kiri tengah pada adegan 2. Gambar 13. Area depan yang digunakan Bedor sebagai ruangan di luar kantor pada adegan 2. Gambar 14. Perubahan area permainan saat pertengkaran Pak Rebo dan Mbok Senik pada adegan 3. Gambar 15. Siluet pasukan kuda mengejar dan meneror dalam mimpi Juragan. Gambar 16. Juragan berhalusinasi seolah-olah sedang menghadapi para pendemo yang mengepung kantornya. 33 34 68 70 71 72 74 76 77 78 79 80 81 82 83 85
Gambar 17. Kecik datang dengan gelisah membawa kabar tentang tamu yang mencurigakan. Gambar 18. Janaka memperlihatkan ketidaknyamanan di dekat Kecik. 87 Gambar 19. Perubahan menuju caos dhahar hingga kedatangan Bongkrek yang mengkhawatirkan. Gambar 20. Area Pak Rebo dan Mbok Senik di tengah merupakan ketegasan sekaligus kondisi di antara ketegangan dan kesedihan. Gambar 21. Perubahan area Juragan dari belakang meja duduk, kemudian 90 berdiri di sebelah kanan meja. Gambar 22. Perpindahan area permainan Mbok Senik dan Kecik dari tengah kiri menuju belakang tengah. Gambar 23. Area tengah sebagai penegasan suasana. Gambar 24. Bongkrek di area kanan tengah. Gambar 25. Juragan di area kiri tengah. Gambar 26. Kecik di area kiri depan. Gambar 27. Gesture Juragan dampak dari tekanan psikis. Gambar 28. Bedor menunjukkan sikap santai menghadapi Juragan. Gambar 29. Pak Rebo membanting kertas botohan. Gambar 30. Pak Rebo dan Mbok Senik di depan meja. Gambar 31. Mbok Senik menggunakan kipas. Gambar 32. Janaka selalu menenteng tasnya. Gambar 33. Bongkrek sedang menghaluskan potongan kayu. Gambar 34. Bongkrek yang memanyunkan bibir saat bercerita dan Janaka 102 yang sedang memperhatikan. Gambar 35. Movement Pak Rebo saat merapal doa di depan krobongan. 103 86 88 89 91 92 93 94 94 97 98 98 99 100 101 101
Gambar 36. Movement Bedor memeriksa suara yang dikhawatirkan Juragan. Gambar 37. Movement Mbok Senik dan Kecik yang gelisah. Skema Landasan Pemikiran Tabel 1. Pembagian area panggung berdasarkan pembagian kedudukan 16 pelaku menurut Harymawan Tabel 2. Area panggung atas Tabel 3. Area panggung bawah 104 105 24 75 76
KEPUSTAKAAN Achmad, A Kasim. 2006. Mengenal Teater Tradisional di Indonesia. Jakarta: Dewan Kesenian Jakarta. Anderson, Benedict R. O'G. 2000. Mitologi dan Toleransi Orang Jawa, terj. Ruslani Yogyakarta: Penerbit Qalam. Anwar, Chairul. 2005. Drama: Bentuk-Gaya dan Aliran. Yogyakarta: Elkaphi. Ansari, Isa. 2017. Paradigma Dramaturgi Seni Pertunjukan. Surakarta: ISI Press. Arjanto, Dwi. 2004. "Mengenal Kembali Realisme dalam Teater Kita." Koran Tempo, 1 Desember. Argarini, Nissa. 2017. "Kelas Sosial Masyarakat Jawa: Analisis Pertunjukan Lèng Naskah/Sutradara Bambang Widaya Sp." Skripsi S-1 Program Studi Seni Teater Institut Seni Indonesia (ISI) Surakarta. Argarini, Nissa & Wahyu Novianto. 2017. "Representasi Pertentangan Kelas dalam Pertunjukan Lèng", Tonil: Jurnal Kajian Sastra, Teater dan Sinema, 14(1):1-18. Artha, Arwan Tuti. 2007. Dunia Spiritual Soeharto: Menelusuri Laku Ritual, Tempat dan Guru Spiritualnya. Yogyakarta: Galangpress. Bandem, I Made & Sal Murgiyanto. 1996. Teater Daerah Indonesia. Yogyakarta: Kanisius. Cahyaningrum, Dewojati. 2010. Drama, Sejarah, Teori, dan Penerapannya. Jayakarsa Media. Dewantara, Ki Hadjar. 1977. Karya Ki Hadjar Dewantara Bagian Pertama: Pendidikan. Cetakan kedua. Yogyakarta: Majelis Luhur Persatuan Taman Siswa. 134
135 Endaswara, Suwardi. 2006. Mistik Kejawen: Sinkretisme, Simbolisme, dan Sufisme dalam Budaya Spiritual Jawa. Cetakan Keempat (edisi revisi). Yogyakarta: Penerbit Narasi. Faisal, Joni. 2004. "Teater Realis Indonesia Berjasa Mengenalkan Kebudayaan Tulis." Merdeka, 30 November. Fajarwati, Kurniasih. 2012. "Analisis Stilistika Naskah Drama Berbahasa Jawa dalam GAPIT Karya Bambang Widoyo SP dan Relevansinya dengan Pembelajaran Bahasa Jawa." Tesis S-2 Program Pascasarjana Universitas Sebelas Maret. Feinstein, Alan. 1995 "Modern Javanese Theatre and The Politics of Culture: A Case Study of Teater Gapit," Kitlv Journals, (4):617-638. Freud, Sigmund. 2001. Tafsir Mimpi. Terj. Apri Danarto, Ekandari Sulistyaningsih, dan Ervita. Yogyakarta: Penerbit Jendela. Firdausi, Fadrik Aziz. 2020. "Membungkam Pengritik: Gaya Rezim Orde April. Baru Melanggengkan Diakses 10 Februari 2023, 7.25. Kekuasaan." Tirto.id, 13 Geertz, Clifford. 1996. Abangan, Santri, Priyayi dalam Masyarakat Jawa, terj. Aswab Mahasin. Jakarta: Dunia Pustaka Jawa. Hasanuddin. 2009. Drama Karya dalam Dua Dimensi: Kajian Teori, Sejarah, dan Analisis. Edisi Revisi. Bandung: Angkasa. Halim HD. "Gapit Kecepit, Leng Oleng." Majalah Tempo, hal. 66, 10 Agustus. Harymawan. 1993. Dramaturgi. Cetakan Kedua. Bandung: Rosda. Herusatoto, Budiono. 2019. Mitologi Jawa: Pendidikan Moral dan Etika Tradisional. Yogyakarta: Narasi. Indiyastini, Titik. 2004. Wacana Naratif dalam Bahasa Jawa. Jakarta Pusat Bahasa. Iswantara, Nur. 2020. Sejarah Teater Timur. Yogyakarta: Media Kreativa.
Junaedi, Dedi. 2017. Estetika: Jalinan Subjek, Objek, dan Nilai. Cetakan kedua. Yogyakarta: ArtCiv. Kartodirdjo, Sartono. 1986. Ungkapan-ungkapan Filsafat Sejarah Barat dan Timur: Penjelasan Berdasarkan Kesadaran Sejarah. Jakarta: PT Gramedia. Kurniawati, Fransiska Maharani, Soeharto, Triana Noor Edwina Dewayani, dan Sriningsih. 2016. "Aktivitas Junggiringan Ngudoroso Ki Ageng Suryometaram untuk Peningkatan Kualitas Hidup Lansia", dalam Kebhinekaan dan Masa Depan Indonesia: Peran Ilmu Sosial dalam Masyarakat Universitas Negeri Malang, 668-675. Miswanto. 2022 Panggugah Jati: Bunga Rampai Bijak Jawa. Jakarta Barat: Perkumpulan Acarya Hindu Nusantara. Mulder, Neils. 2001. Mistisisme Jawa: Ideologi di Indonesia. Yogyakarta: LkiS. Moleong, Lexy J. 1996. Metode Penelitian Kualitatif. Cetakan ketujuh Bandung: PT Remaja Rosdakarya. Noor, Juliansyah. 2011. Metodologi Penelitian: Skripsi, Tesis, Disertasi, dan Karya Ilmiah. Jakarta: Prenadamedia Group. Novianto, Wahyu. 2015. Realisme Epik dalam Pertunjukan Lakon KUP Teater Segogurih Yogyakarta. Surakarta: ISI Press. __________. 2018. "Dramaturgi Teater Realisme: Siasat Dramatik dan Artistik Mencipta Ilusi Realitas", Acintya: Jurnal Penelitian Seni Budaya, 10(2):191-202. Nuriman. 2021. Memahami Metodologi Studi Kasus, Grounded Theory, dan Mixed-Method: untuk Penelitian Komunikasi, Psikologi, Sosiologi, dan Pendidikan. Jakarta: Kencana. PaEni, Mukhlis, ed. 2009. Sejarah Kebudayaan Indonesia: Seni Pertunjukan dan Seni Media. Jakarta: Rajawali Pers. Pemberton, John. 2018. JAWA. Diterjemahkan oleh Hartono Hadikusumo. Cetakan kedua. Yogyakarta: Matabangsa. Peursen, Van. 1976. Strategi Kebudayaan, terj. Dick Hartoko. Yogyakarta: Yayasan Kanisius. 136
Pramayoza, Dede. 2013. Dramaturgi Sandiwara: Potret Teater Populer dalam Masyarakat Poskolonial. Yogyakarta: Penerbit Ombak. Ranoewidjoyo, Romo RDS. 2009. Primbon Masa Kini: Warisan Nenek Moyang untuk Meraba Masa Depan. Jakarta Selatan: Bukune. Ratna, Nyoman Kutha. 2004. Teori, Metode, dan Teknik Penelitian Sastra: Dari Strukturalisme hingga Postrukturalisme Perspektif Wacana Naratif. Yogyakarta: Pustaka Pelajar. Rosidi, Ajip. 1999. Bahasa Nusantara Suatu Pemetaan Awal: Gambaran tentang Bahasa-Bahasa Daerah di Indonesia. Jakarta: Dunia Pustaka Jaya. Sadono, Bambang. 1986. "Teater Gapit Memikul Citra Teater Jawa." Suara Merdeka, hal. 8, 20 April. Sahid, Nur. 2012. "Dramaturgi Teater Gandrik Yogyakarta dalam Lakon Orde Tabung dan Departemen Bobrok." Disertasi S-3 Program Studi Pengkajian Seni Pertunjukan dan Seni Rupa Sekolah Pascasarjana Universitas Gadjah Mada. Saksono, Ign. Gatut dan Djoko Dwiyanto. 2012. Faham Keselamatan dalam Budaya Jawa. Yogyakarta: Ampera Utama. Santoso, Imam Budhi. 2022. Laku Prihatin: Seni Hidup Bahagia Orang Jawa. Yogyakarta: Diva Press. Santoso, Leres Budi. 1989. "Gapit, Teater Kontekstual dengan Semangat Kebudayaan Jawa." Surabaya Post, hal. 2 dan 9 kolom 5, 3 Desember. Sardjono, Agus R. 2005. Teater Tanpa Masa Silam: Sejumlah Esai Budaya Arifin C. Noer. Jakarta: dewan Kesenian Jakarta. Sawega, Ardus M. 1985. "Pementasan 'Leng' Terater Gapit: Menghapus Sindrom 'Mengindonesia'", dalam Kompas, 31 Maret. __________. 1989. "Pementasan 'TUK' Teater Gapit: Realisme Sosial Gaya Solo", dalam Kompas, 31 Desember. Sekarbatu A, Desmond. 2013. "Struktur, Makna, dan Fungsi Mantra Hindu-Jawa", Sintesis, 7(2):154-163. 137
Setiadi, Bram. 1983. "Teater Gapit: Infus bagi Kehidupan Teater di Surakarta." Suara Karya, 18 November. Simatupang, Lono. 2013. Pergelaran: Sebuah Mozaik Penelitian Seni-Budaya. Yogyakarta: Jalasutra. Simuh. 2015. Sufisme Jawa: Transformasi Tasawuf Islam ke Mistik Jawa. Yogyakarta: Pustaka Narasi. Soedarsono, R.M. 1999. Seni Pertunjukan Indonesia dan Pariwisata. Bandung: Masyarakat Seni Pertunjukan Indonesia. Soewarto, Tok. 1985. "Lewat Pementasan 'Leng' yang Memikat: Gladi Teater 'Gapit' Buktikan Bahwa Sandiwara Jawa Tak akan Mati Hari Esok?" Pikiran Rakyat, 28 Maret. Strauss, Anselm dan Juliet Corbin. 2015. Dasar-Dasar Penelitian Kualitatif: Tata Langkah dan teknik-Teknik Teoritisasi Data. Diterjemahkan oleh Muhammad Shodiq & Imam Muttaqiem. Cetakan keempat. Yogyakarta: Pustaka Pelajar. Sudjarwo dan Basrowi. 2009. Manajemen Penelitian Sosial. Bandung: CV Mandar Maju. Suhardi. 2018. Manengkung di Puncak Gunung. Yogyakarta: Gadjah Mada University Press. Sumardjo, Jakob. 1997. Perkembangan Teater Modern dan Sastra Drama Indonesia. Bandung: ISI Press. _____. 2000. Filsafat Seni. Bandung: Penerbit ITB. Sunardi. 2013. Nuksma dan Mungguh: Konsep Dasar Estetika Pertunjukan Wayang. Surakarta: ISI Press. Sunaryo. 2002. Psikologi untuk Keperawatan. Jakarta: Penerbit Buku Kedokteran EGC. Sundusiah, Suci. 2015. "Memahami Realisme Magis Danarto dan Marquez," Lingua, 12(1):123-136. 138
Supriyanto, Mt. 2001. "Religio-Magis Srimpi Angrilmendhung di Keraton Surakarta," Harmonia: Jurnal Pengetahuan dan Pemikiran Seni, Vol. 2, No. 2(Mei-Agustus): 29-39. Surabaya Post. 2003. "FCD ditutup 'Sanjoyo Putro', Sastra Sepi, Gapit Memuaskan," 20 Oktober. Tambayong, Japi. 1981. Dasar-Dasar Dramaturgi. Bandung: Pustaka Prima. Tim Peneliti Balai Bahasa. 2001. Ikhtisar Perkembangan Sastra Jawa Modern Periode Kemerdekaan. Yogyakarta: Kalika Press. Waluyo, Herman J. 2002. Drama: Teori dan Pengajarannya. Yogyakarta: PT. Prasetia Widya Pratama. __________. 2007. Drama Naskah, Pementasan, dan Pengajarannya. Surakarta: UNS Press. Weix, G.G. 1995 "Gapit Theatre: New Javanese Plays on Tradition", Source Indonesia, 6(Oktober):17-35. Widaya, Bambang. 1998. Gapit. Surakarta: STSI Press. Widi, Restu Kartiko. 2013. Asas Metodologi Penelitian: Sebuah pengenalan dan penuntun langkah demi langkah pelaksanaan penelitian. Cetakan kedua. Yogyakarta: Graha Ilmu. Winarni, Retno. 2014. Sejarah Pemikiran Modern. Yogyakarta: LaksBang Pressindo. Wolff, Janet. 1993. The Sosial Production of Art. Second Edition. London: The Macmillan Press LTD. Yudiaryani. 2002. Panggung Teater Dunia: Perkembangan dan Perubahan Konvensi. Yogyakarta: Gondho Suli. 139
DISKOGRAFI Teater Gapit. Lèng. 1986. Pertunjukan Teater di Sasono Mulyo Surakarta. koleksi perpustakaan pandang-dengar Taman Budaya Jawa Tengah di Surakarta. 140
NARASUMBER Ardus M. Sawega (alm.) (72 tahun), eks. Koresponden Kompas di Surakarta. Cemani Jl. Kademangan 1 no.17, Surakarta. Djarot B. Darsono (61 tahun), seniman (bidang seni tari dan seni teater). Gondangrejo, Karanganyar. Eni (48), pedagang sayur dan peziarah rutin di makam Kyai Bakal. Kartasura, Sukoharjo. Gigok Anurogo (64 tahun), seniman dan pengamat seni. Purwopuran RT 02 RW 08, Purwodiningratan, Jebres, Surakarta. Hengki Syafrudin Rifai (64 tahun), pensiunan PNS. Jl. Tidar RT 09 RW 20, Josroyo Indah, Jaten, Karanganyar. Sri Lestari (50 tahun), pegawai Taman Budaya Jawa Tengah di Surakarta. Bener, RT 24 RW 8 Ngrampal, Sragen. Suhiryatno (62 tahun), pensiunan PNS Taman Budaya Jawa Tengah di Surakarta. RT 01 RW 04, Bobotsari, Purbalingga. Trisno Santoso (63 tahun), dosen Prodi Seni Pedalangan dan Prodi Teater di ISI Surakarta. Jalan Pattimura Perumahan Josroyo Indah, Jaten, Karanganyar. Wahyu Widayati (58 tahun), pegawai Taman Budaya Jawa Tengah di Surakarta. Pucang Sawit RT 3 RW 14 Jebres, Surakarta. 141
Bedol Desa Caos Dhahar Danyang Juru Kunci Kosmis Krobongan Makrokosmos Mikrokosmos Mistik Pesaréyan Persepsi GLOSARIUM : Pemindahan seluruh penghuni desa ke tempat lain (tentang transmigrasi). : Ritual memberikan atau menyiapkan sesajèn untuk diberikan atau diletakkan pada suatu punden sebagai syarat meminta berkah dari 'penunggu' punden. : Hantu penjaga (rumah, pohon, dan sebagainya). : Penjaga dan pengurus tempat keramat, makam, dan sebagainya. : Mengenai kosmos (semua yang ada); berhubungan dengan jagat raya. : (1) Kamar di tengah rumah, biasanya untuk sesaji; (2) Tirai penutup sebuah makam yang dikeramatkan oleh masyarakat, biasanya makam-makam orang yang dituakan atau yang berpengaruh di dalam masyarakat. : Alam semesta. : Dunia kecil, khususnya manusia dan sifat kemanusiaan yang merupakan contoh dalam ukuran kecil dari alam semesta. : (1) Subsistem yang ada dalam hampir semua agama dan sistem religi untuk memenuhi hasrat manusia mengalami dan merasakan emosi bersatu dengan Tuhan; tasawuf; suluk; (2) Hal gaib yang tidak terjangkau dengan akal manusia yang biasa. : Kuburan atau makam orang yang dimuliakan. : (Psikologi) Proses diterimanya rangsangan melalui panca indera yang didahului oleh adanya suatu perhatian, sehingga individu mampu menyadari, 142
Rapalan mengartikan, dan menghayati tentang sesuatu yang diamati, baik yang ada di luar maupun dalam diri individu. : Hasil ucapan atau pembacaan kalimat-kalimat yang mengandung doa atau mantra. 143
LAMPIRAN I Naskah Lèng PROLOG PANGGUNG KAYA PASARÉYAN SING WIS DIPUGAR. DIBANGUN PENDHAPA JOGLO. PENER TENGAH PENDHAPA ANA KROBONGAN SING DILURUPI KAIN MORI PUTIH. LURUP MAU BISA DISINGKAP, DIKÈRÈK MUNGGAH MUDHUN KANGGO KEPERLUAN YÈN GANTI ADEGAN. NGAREP KROBONGAN ANA MÉJA CILIK KANGGO NYÈLÈHAKÉ SESAJI KEMBANG SETAMAN LAN PIRANTI UBA RAMPÉ 'CAOS' LIYANÉ. KANAN KÉRING KROBONGAN DIGELARI KLASA. SISIH KIWA RADA NGAREP ANA PAPAN SING RADA LONGGAR KANGGO LIWAT YÈN PADA AREP MARAK SOWAN, CEDHAK KONO ANA KOTHAK JÈJÈR TELU SING BÉDA-BÉDA, 'KOTHAK DANA' WANCI SURUP, LAMAT-LAMAT SAKA PINGGIR DÉSA SWARA MESIN PABRIK MBRENGENGENG. ANA INI NJERO PENDHAPA MAKAM KYAI BAKAL ISIH KAYA ADAT SABEN, SEPI NANGING TETEP KRASA AJI. NÈMPÈL ANA KEMBANG MLATHI SING WIS ALUM. PENDHAPA SARÉYAN GANDANÉ ARUM-WANGI, WANGINÉ WEWANGÈN KEMBANG, MENYAN, LAN DUPA CINA. ING LURUP KROBONGAN ANA RONCÉNAN PAK REBO (MACA RAPALANÉ) Nuwun, sedhèrèk-sedhèrèk, kula, Pak Rebo ingkang kejibah nglantaraken donga panyuwun penjenengan sedaya, wonten ngresané Kyai Bakal. Kula sing nggawa kunci, tugas kula mbukakaken lawangé Kyai Bakal yèn pinuju didhodhog, kula sing trima kecipratan rejeki yèn penjaluk panjenengan kabul. Nggih namung kula, Pak Rebo sing mung kaya ngèten niki wujudé. Mangga, nyuwun tulung ngréwang-ngréwangi, kula suwun dongané, bèn kabul kajad sedayané. Kula percaya yèn kabèh panyuwun mesthi saged kaleksanan, angger dongané nggih padha tenanan. Gusti Awoh niku maha asih, maha welas, maha wicaksana, prasasat éntuk tanpa njaluk, mboten sah nembung mesthi genah paring tetulung, liwat tangané sinten mawon. 144
Mangga para sedulur, sowan caos dhahar Kyainé sing ngayomi pasaréyan mriki. Mboten sah éwuh-pekéwuh medhar panyuwun, gegayuhan, krenteg, kekarepan, lan sapanunggalané, yèn pekéwuh nembung nggih dibatin mawon, Gusti Awoh pun krungu... LAMPU PENDHAPA MAKAM SAYA PADHANG. SAKA KADOHAN SWARA MESIN PABRIK SING MAUNÉ MUNG MBRENGENGENG, SAYA SUWÉ DADI KRASA SAYA BANTER, DONGANÉ PAK REBO WIWIT KESÈSÈR, MESIN SAYA SERU, NUTUPI SWARANÉ PAK REBO SING MÈLU SERU. MESINÉ SAYA SESEG SWARANÉ PAK REBO NGANTI KLELEP. PAK REBO SAYA NGOTOT NGANTI TENGGOROKANÉ SERAK-ALOT. PUNGKASANÉ PAK REBO ORA KRINGETÉ GEMBROBYOS. NYOPOT KLAMBI. KARO ISIH AJEG MACA DONGANÉ RADA SORA. KUWAT TERUS MENGGÈH-MENGGÈH, ...mboten sah isin, mung nembung waé aboté sepira. Paling sing ngerti nggih sampéyan dhéwé. Mangga njaluk napa. Éntuk rejeki tiban, golèk jodho, péngén sugih, bisa duwé wedhus, sapi, kebo, cocak rawa, mas, inten berlian, hondha, bèbèk, sekuter, yamaha, kol teisen, jip, impala, mèrsi. Napa péngén munggah pangkat, bèn digatèkaké nduwurané, njaluk nggon sing teles, nyekel proyèk, golèk pelarisan, éntuk borongan, slamet saking papriksan. Péngén éntuk papan omahan sing jembar, sawah ombo, perkebunan, mbabat alas, mbedhol gunung... pun sak akèh-akèhé, lha wong Gusti Awoh niku maha murah, loma banget, mumpung isih bisa njaluk, sing okéh sisan, mboten susah pekéwuh, mung nembung aboté sepira.... lsp. (DIBALÈNI MANÈH) SWARA MESIN GEMBRENGGENG SAYA SERU PAK REBO ORA KUWAT NANDHINGI SWARA PABRIK, NDHÉPROK, LEMES. SING PADHA NGRUBUNG MÈLU DONGA, BUBAR MLAYU DHÉWÉ- DHÉWÉ. BANJUR LAMPUNÉ MBLERET, TERUS PET. Lèng ADEGAN 1 ALON-ALON LAMPU BALI RADA PADHANG, SING ANA PANGGUNG MUNG KARI PAK REBO, BONGKRÈK, MBOK SENIK, LAN JANAKA.
BONGKREK WONG LANANG SETENGAH UMUR, MURING-MURING ORA GENAH, RISI KRUNGU SWARA MESIN PABRIK SING TERUS MBRENGENGENG. SIRAHÉ MUMET DITALÈNI KACU. MBOK SENIK LAN JANAKA NYAWANG BONGKRÈK SING BINGUNG MBUNTETI KUPINGÉ. PAK REBO JURU KUNCI SARÉYAN, LAGI NGADHEP BUKU ANA NGAREP BANCIK SING BUBAR DINGGO CAOS. KAOSAN SPORT, KLAMBINÉ DISAMPIRKÉ NING PUNDHAK. SUMUK. ATINÉ YA LAGI SUMUK. SUMPEG. MBOK SENIK TUKANG PIJET SING LAGI NUNGGU LANGGANANÉ, KLAKOPAN, NGANTUK KARO NGEMUT SUSUR. LUNGGUH CEDHAK KOTHAK DHANA, KEPETAN NGANGGO SAPU TANGANÉ. JANAKA LUNGGUH NING CEDHAKÉ MBOK SENIK, BUJANG TUWA IKI NGANGGO KLAMBI KORPRI KLUWUK, NYEPI ANA ING MAKAM LAGI PRIHATIN. BONGKRÈK PABRIK, MISUHI APA WAÉ SAK KECEKELÉ. SWARA MESIN ISIH MBRENGENGENG. ISIH GEDABIGAN, KARO MISUH-MISUH. MISUHI BONGKRÈK (MUNTAB) Tobat tenan thik, swara siji kaé kok mesthi ngrusuhi. Diancuk! Babar blas ora duwé tepaslira. Angger-angger mesthi ngaco! Pendhak byar gembrenggeng terus. Édaaaaan, édan! MBOK SENIK Bongkrèk! Kowé ki ngapa? Sing édan ki sapa? Kok rame waé sing mbok nesoni ya sapa? BONGKRÈK Ora duwé uteg! Lha sampéyan keganggu napa mboten? MBOK SENIK Sabarna dhisik atimu. Yèn mung kok grenéngi thok ya ora ana gunané. BONGKRÈK Lha dilabrak pripun. MBOK SENIK Bisa menang apa? Kowé kuwi mbok ora susah kakèhan polah, élinga sedulur-sedulurmu sing bakal kepradhah. Yèn arep tumindak ki sing ngati-ati. Aja grusa-grusu kaya si Kabul karo Parna kaé. Hara, nganti tekan saiki cah loro kaé ora genah kabaré. Gèk digawa nyang ngendi? Mbuh mati mbuh urip.
BONGKRÈK Sing goblog nggih Kabul karo Parno. Gampang temen dibujuk. Wong mung diiming-imingi gawéan sing durung genah, atiné wis luluh, ora ngertia ya mung arep diapusi, disingkirké. MBOK SENIK Karepé ngono ya mbélani kendhilé. Methenthengan kaya ngapa kaé yèn wetengé ora kisènan tiwas kentékan daya. Apa manèh Parno karo Kabul isih duwé tanggungan. BONGKRÈK Kula nggih duwé. Tranahé Parno kalih Kabul sing kurang tatag. MBOK SENIK Krék, saiki kowé ki mung kari ijèn. Kanca-kancamu wis padha katut, ora susah disélaki. Trimanen dhisik ta. Endhakna, enepna atimu. BONGKRÈK (IDU) Cuaah! Kula niki dédé umbrukan uwuh sing kintir teng kali. Sing sampun kebacut kèli nggih bèn kèli. Sing trima dadi uwuh, bèn ajeg dadi uwuh. MBOK SENIK (UNJAL AMBENGAN) Sakjané awaké dhéwé ki uwuh apa dudu ta? Aja- aja gèk ya mung uwuh tenan. Nyang ngendi-endi kok mung ngregedi, nyang ngendi-endi mung diresiki. Dipinggirké, dibuang, dipinggirké, dibuang. Nganti kepèpèt tekan kéné iki. Lha ning, awaké dhéwé ki apa ya tau resik ta? Ora luput lho yèn dianggep uwuh? BONGKRÈK Uwuh sing apik bisa dinggo rabuk. Yèn uwuhing uwuh? Lik, ning kula mboten purun yèn mung diajèni kaya uwuh. Bongkrèk dudu uwuh. MBOK SENIK Karepku ki mbok coba nonton dhisik, sapa sing mbok adhepi. Wong ngalah ki jaré ora kalah. BONGKRÈK Lha, nggih nggèn mriku niku luputé. Mula nggih kalah terus. Diideg-ideg terus. Pun mboten jamané ngalah terus-terusan, wong-wong sakniki niku padha mburu slamet dhéwé, terus pilih mbudhegi, padha mbisu, padha
miceki. Sing diadhepi niku sampun kaya barang mati, sampun padha mboten duwé ati. MBOK SENIK Wong meneng cemepak menangé, kosok baliné wong kakèhan polah cemepak kalahé. PAK REBO (ANGOP OMBO) Wuaahh... hawa thik sumuké ngéram. Panas tenan. Yèn arep udan mbok ya gèk ndang udan. Lho kok wis peteng banget? Jam pira ta iki? (ORA ANA SING WANGSULAN) Rak agèk waé bubar isak to? (ORA CETHA SING DITAKONI SAPA) Setengah sanga wis ana? BONGKRÈK Durung, mesiné lagi waé gembrenggeng. PAK REBO Lagi setengah wolu ta. Langit ki yèn peteng angèl titik-titikané. Saréyan sak méné gedhéné kok ora dipasangi jam. É, mbok ya ana priyayi-priyayi sing caos Kyainé kersa ngasta jam. MBOK SENIK Mengko kok pasang ning ngomahmu. PAK REBO Ngomah wis ana jam wèkeré gendhuk. MBOK SENIK jam, mengko sing padha Aja! Ora sah! Bener ora sah nganggo sembahyang ndhak padha rumangsa diwatesi, dioyak-oyak, ora jenak bèn sak katogé. Kowé ki takon jam arep nyang ngendi? PAK REBO Ya ana perlu. PAK REBO KARO MBOK SENIK PADHA MENENG, SWARA PABRIK SISIH MBRENGENGENG. BONGKRÈK Swara kok ora ana pénaké, grung-grung-grung... mbengung tanpa irama, kaya anèng neraka. Huh! Ora énak. Risi ning kuping (NGUREG-UREG KUPINGÉ) Arep ora alok kok pendhak byar krungu, bajingan!!
JANAKA Wonten napa Mas? BONGKREK Lha sampéyan krungu napa mboten? JANAKA (KUPINGÉ NGGATÈKAKÉ SWARA) Wonten napa ta? NDILALAH SWARA MESINÉ TAMBAH BANTER. JANAKA Swara mesin pabrik nika ta? BONGKRÈK Lha nggih, nggih nika. Swarané mbudhegké kuping. Rumangsané kepénak dirungokaké apa piyé? Ora étung wayah, awan bengi mesiné gembrenggeng terus. Gèk rumangsané manggon ning désané sapa, tanpa aturan ngowos terus. Ning ati dadi sumpeg, kemrungsung. Kaya kula sampéyan nyepi teng saréyan mriki rak butuh panggonan sing wening, bèn tentrem atiné, bèn tentrem pikirané. Lha kok kosok balèn, malah kebrebegen. Kaya arep ana gunung mbledhos. MBOK SENIK Ning gremenganmu ya aja banter-banter, suaramu kuwi iya mbrebegi kuping. Tujuné ora akèh tamuné. Krék, kowé kuwi rak iya wis suwé ta manggon ana kéné? Lha kok lagi saiki ruamangsa kebrebegen. Lucu yèn lagi sambat saiki. BONGKRÈK Timbang sakjegé padha ora wani sambat. (MANDHEG) Ngesuk ki ya ngesuk ning aja banget-banget. Mosok butuh turu waé kupingé ndadak nganggo sumpelan bantal. Ndhisik niku swara bocah ngaji teng langgar wétan mrika tesih saged tekan mriki, pénak dirungoké. Sakniki pundi? JANAKA Pabrik napa ta Mas? BONGKRÈK Pabrik lelara! JANAKA Pabrik lelara?
BONGKREK Inggih! Sakploké pabrik madeg teng mrika, kahanan Désa Bakalan dadi rusak. Mèh kabèh owah. Akèh wargané sing padha dadi mbudhegi, padha miceki, padha mbisu. Jané nggih ngerti yèn banyuné, lemahé wis bubrah, tegesé kélangan sawah, kélangan garapan. Lha, mbasan ketanggor nggih mung bingung, mlayu teng kutha ngèkèr-èkèr rejeki sak kecandhaké. Tiwas dadi ampasé uwuh. MBOK SENIK Ampun percaya dhing mas. Wong nyatané désa mriki sampun tambah maju, malah tambah ramé. Omah-omah sing wauné mung gedhèg, mung gebyok réyot sampun dadi rumah séhat, lampu-lampu néon sakniki sampun panting kencar. BONGKRÈK Sampéyan ngertiné mung bleger njabané, mung niku. MBOK SENIK Krék! Aku ki ngéman kowé lho Krék, mesakna keluargamu. Ora ngerti lor kidulé mengko katut kesempyok merga polahmu. Émanen anak bojomu! BONGKRÈK Si Yatmi? Yatmi pun mulih teng nggoné mboké. Bathèné digawa mrika bèn diopèni mbahé. MBOK SENIK (KAGÈT) Héh? Kok ulihké? Kowé ki piyé ta? Dadi kowé wis pisahan karo Yatmi? BONGKRÈK Sing kandha pisahan sinten? Mung nyoba, purikan dhisik. Idhep-idhep dinggé ngènthèngké pikiran kula, bèn tatag ngoyak gegayuhan. MBOK SENIK Dikapak-kapakna wong bojo, mbok menyang ngendi waé mesthi dadi pikiran. Dadi kowé rak ora pisahan karo Yatmi ta? Awas kowé Krék, yèn nganti wani megat bojomu. BONGKRÈK Yatmi nika nggih ndableg, kula niku sampun nganti bosen ngandhani. MBOK SENIK
Kok kandhani apa kok ajak padu? BONGKRÈK Yèn ora bisa dikandhani ya diajak padu. É, lha kok malah wani purik. Ragilé sing lagi lara diotong-otong ning nggoné mbahé. Kula sing isin. Diarani mantu ora tanggung jawab, ora bisa ngrumat anaké. Jané nggih mung si ragil nika sing dadi ati kula. Titènana! Tembé mburiné yèn nganti ana swara sing ora-ora. ADEGAN 2 LAMPU SARÉYAN MATI, KRAMATAN KYAI BAKAL PETENG. KRODHONG PUTIH MUNGGAH, MBUKAK ALON-ALON. KROBONG PUTIH NYINGKAP, SING KATON MALIH DADI RUANG DIREKTUR PABRIK, ANA MÉJA, KURSI, LAN PERABOT KANTOR SING MÉWAH. NDHUWUR MÉJA ANA GELAS ISI WÉDANG PUTIH, BUKU-BUKU KANDEL DITATA RAPI, PESAWAT TELEPON, GLOBE, LAN SAPANUNGGALANÉ. ING TÉMBOK MBURI ANA GAMBAR SIMBUL KANTOR SING KELIRÉ ABANG PUTIH IRENG. JURAGAN ISIH ENOM, LUNGGUH ANA KURSINÉ, GRAGABAN KAYA ANA PIRASAT SING ORA APIK. AGEMANÉ SARWA GEBYAR, KELIRÉ PUTIH NANGING PIKIRANÉ BUTHEG, KUSUT, KALUT. SEKUJUR BADHANÉ KEMRINGET, TANGAN KIWA TENGEN NUTUPI KUPING. DHÈWÈKÉ KAYA KRUNGU SUARA-SUARA ORA GENAH, RASANÉ RISI ANA KUPING. JURAGAN Apa Dor? Swarané sapa Dor? Bedor! (GUGUP MBENGOK BANTER BANGET, UNDANG-UNDANG PEMBANTUNÉ. SERU BANGET) Bedooorr!! BEDOR Kulaaa ndara... Nggiiih, sekedhaaap! (SWARA WONG NYAURI SAKA KADOHAN) JURAGAN Bangsat! Ndableg temem. Cepet mréné. Yèn diceluki ki ndang mara! BEDOR NGADHEP. TEKA KARO NGUCEK MATA, KLAMBINÉ SING DINGGO ORA TUMATA. TANGANÉ NGGONDHÈLI CLANA. BEDOR Nggih Dèn... Bedor ngadhep. Siap.
JURAGAN Sapa sing bengok-bengok kaé? BEDOR ...? JURAGAN ...sing bengok-bengok ana njaba kaé kon ngalih, kongkon minggat! Aja éntuk gawé ribut ana kéné. Ngerti? Cepet! BEDOR Nggih... BINGUNG) (BEDOR ANGUK-ANGUK NYANG NJABA LAWANG, JURAGAN Cepet kon ndang meneng! BEDOR Sing dikèn meneng niku sinten? JURAGAN Édan! Sing bengok-bengok kuwi. BEDOR Mboten ènten sinten-sinten. JURAGAN Matamu dibukak, celèkna goblok! Swarané genah cetha isih klesak-klesik. BEDOR Walah thik ora ngandel... Swara napa? (NGRUNGOKÉ NANGING ORA KRUNGU APA-APA) Mboten ènten napa-napa Dèn. JURAGAN Jaba goblog! Jaba! BEDOR Lha inggih jaba. Pun kula tuwèni. JURAGAN Tilikana manèh! Balèni!
BEDOR (NILIKI LAWANG MANÈH KARO URING-URINGAN) Sing lagi nglindur ki aku apa juragan... (MBENGOK SERU ANA NJABAN LAWANG) Hoi, aja gawé ribut ana kéné! Aja bengok-bengok ana kéné, gawé ramé... Asu! JURAGAN Sapa sing kok pishui? BEDOR Mboten ngertos, mboten wonten tiyang kok. JURAGAN Apa iya?! LAWANG, MILANG-MILING ORA WERUH WONG, TERUS WEDI) (ORA PERCAYA, NILIKI DHÉWÉ. CLINGUKAN ANA JURAGAN Kok anèh. Ora ana. Nanging swarané isih mbrebegi kuping. (NGUCEK- UCEK KUPINGÉ). Isih, Dor! BEDOR Dhemit mbok menawa. Sajèné kurang. JURAGAN Cangkemu! Dor, kéné ki wis disembahyangi ping sèkèt pitu sajèné komplit! BEDOR Lha tumbalé déréng!? BEDOR ORA DIRÈWES, JURAGAN GUGUP. SAYA WEDI, BALI LUNGGUH, NJUPUK GELAS, AREP NGOMBÈ. JURAGAN Bedor! Obatku! BEDOR NGGOLÈKÉ OBAT ANA SLOROKAN, BARENG KETEMU DIATURKÉ JURAGAN. LAGI AREP NGOMBÈ, MAK KLÉBAT KAYA WERUH WONG ANGUK-ANGUK CENDHÉLA. JURAGAN Héi... sapa kuwi? Sapa sing anguk-anguk kuwi? Bedor...! Sapa anguk- anguk cendhéla mau? Tilikana! Cepet!
BEDOR KESUSU NILIKI BEDOR Kosong Dèn! JURAGAN Matamu! Iki mau aku weruh dhéwé! BEDOR nJaba mboten mboten wonten Dèèèn! JURAGANÉ DHELEG-DHELEG ANA KURSI. RAINÉ PUCET, NENGGAK WÉDANG SING ANA GELAS. NGUNTAL PIL BOLA-BALI NGANTI MENGGÈH-MENGGÈH. JURAGAN Bangsat! Iki mesthi ana sing nggawé. Bajingan! Sapa iki sing arep ngrusuhi aku? Sapa? Sapa Dor? Dooor! (NGGETAK BEDOR, BEDOR KAGÈT) Sapa sing arep ngrusuhi aku! BEDOR Ngrusuhi pripun Dèn? Lha mbok disarèhké dhisik. Wau-wauné genah nggih mboten wonten napa-napa. Niki wau kula rak turon teng lincak mburi, wonten mrika nggih saged mireng! Kula wiwit wau mboten mireng swara napa-napa, mboten wonten sing bengok-bengok. Malah ndara dhéwé sing bengak-bengok ora karuan. JURAGAN Pendhak byar gragapan terus. Rasané kok mung ketar-ketir waé, nanging ora ngerti apa sing disemelangaké. BEDOR Obaté rak pun diunjuk ta? Éman-éman, obat larang-larang ditumbas saka luar negri kok ora diunjuk. (GRENENGAN DHÉWÉ) Sak tablét waé bisa dinggo bayaran sekolah setahun. Lha ning wong ya nyawa, yèn ora digondhèli, sida bablas pun santai mawon. JURAGANÉ WIWIT KLAKOPAN NANGING BANJUR NJENGGIRAT MANÈH JURAGAN Dor, Bedor, cedhak Dor. Cedhak banget Dor!
BEDOR Napané Dèn, napané sing cedhak? JURAGAN Swarané! Klesik-klesik kaya ning kuping, cedhak banget. Padha ngrasani aku. (NUTUPI KUPINGÉ KIWA TENGEN NGANGGO TANGAN) Lho Dor, Bedor, wis dak sumpeli meksa isih krungu. BEDOR Mboten sah digatékké, ora sah digagas, niku mung krungon-krungonen. Dienggo saré mawon, sing pénak. Diundangké tukang pijet napa pripun? JURAGAN Ana sing ngoyak-oyak aku Dor... BEDOR Kula sing ngoyak-oyak, sampéyan bèn ndang saré. Kula tatakné teng kamar... (AREP MENYAT) JURAGAN Emoh. Aja, Aku isih kepéngén ning kéné. BEDOR Nggiiih... Sak kersané. JURAGAN Bagong endi Dor, apa wis bali. Aku péngén weruh. BEDOR Bagong? Dèn, pikirané niku mbok mboten sah néka-néka. Bagong bèn dolan mawon, mengké rak nggih bali. (GRENENGAN) Ana-ana waé, angger kumat kabèh-kabèh ditakokaké. Sebel. Tujuné aku bisa wangsulan, ora kétang ngawur. (NIROKAKÉ) Dor, Bedor, kowé wis tau weruh dhuwit angkané nganggo ndhol ndhol cacah rolas. Duwité kuwi wédok, bisa manak, endhogé ting tlècèk ning ngendi-endi. Kowé ora bakal bisa mbayangké, saking akèhé. Dak pal nganti puyeng kowé ora bakal bisa mbayangké. Walah-walah, thik sudi-sudi temen mèlu mbayangké. Wong mung sèwu rupiah waé wis bingung, bingung ndèlèhké ndhak konangan nyaiku. (NJEGÈGÈS BANJUR NOLÈH NYAWANG JURAGANÉ, NGUNGAK KARO JINJIT) Ngapa kuwi? O, wis merem. Saré. Ya lumrah waé, nganggo obat larang, mesthi mujarabé. Jané larané ki apa? Awak segeré kaya ngono, olah raga
ora kurang, pangan mesthi nyisa-nyisa, dhuwit nganti kangèlan nyacahké, ning dokter bola-bali ora tau kecekel penyakité. Gèk lara apa? Sambaté mung gebrebegen, krungu iki, krungu kuwi, bareng ditiliki ora ana apa- apa. Klebonan sétan apa piyé? Gèk sétan apa sing gelem manggon ana badhané sodagar? Lha kejaba yèn awaku, mesthi krasan sétan ndekemi aku. Payah... Juragané, sampéyan niku ndang mari. Yèn ngéné terus, sing cilaka aku, ngalor ngidul mung ketiban pisuhan. Asss... embuh, pokoké gajiku wutuh. BEDOR MILANG-MILING. ALON-ALON AREP LUNGA. LAKUNÉ JINJIT NANGING ORA SENGAJA NYENGGOL BARANG NGANTI TIBA, SWARANÉ KROPYANGAN MBREBEGI JURAGANÉ NGANTI KAGET. JURAGAN Ha! Ha! Mlaku biyayakan. arep nyang ngendi? BEDOR (WEDI) Mboten sengaja kok Dèn. Anjeng medal, dhateng wingking. JURAGAN Ora susah! Diampet dhisik! Ning kene waé, ngancani aku. Micek ning pojokan kana ra ya bisa! BEDOR Nggih... (MAPAN NING POJOKAN, LINGGIH TERUS RENGENG- RENGENG SINOM) Amenangi jaman édan éwuh aya ing pambudi mèlu édan ora tahan yèn tan mèlu anglakoni hoya keduman mélék kaliren wekasanipun ya talah kersa alah beja bejané sing lali isih beja sing éling lawan waspada JURAGAN DIRENGENG-RENGENGKÉ DADI LIYER-LIYER MANÈH, NGANTUK NANGING MEKSA ORA BISA TURU KEPÉNAK. MRIPATÉ MEREM. BEDOR TANGI, MLAKU MINDHIK-MINDHIK. JURAGAN
Nyang ngendi manèh Dor (SWARANÉ WIS NGANTUK) BEDOR Nutup klambu, Dèn, bèn mboten dicokoti nyamuk. (ALON-ALON BEDOR NGUDHUNKÉ KLAMBU). LURUP KROBONGAN BALI NUTUP. Lèng ADEGAN 3 LAMPU PENDHAPA SARÉYAN KHITMAT. SAKA KADOHAN SWARA MESIK PABRIK SAYA CETHA. ISIH MURUP. TINTRIM LAN JANAKA Krobongané niki ketingalé tasih énggal Pak? PAK REBO Sampun sak wetawis. Nggih mung merga kerumat dadi tasih ketingal anyar. Tunggalé wonten papat mas ngoten niku, yèn mung betah salin pendhak dina saged. Ora kalah karo manungsa butuh klambunan, kyainé bèn mboten kéganggu nyamuk tur nggih anget. JANAKA Nyamuké sampun mboten ngganggu, nanging gembrenggeng swara mesin nika? PAK REBO Saben tamu sambaté nggih ngoten. Lha ning ajeng pripun? Didhelikaké teng lèng semut pisan ta, ya tetep kebrebegen, tetep kebribènan. BONGKREK Dhiselé waé sing dikon mandheg. Yèn perlu pabriké dipidhah. PAK REBO Wenangku ki apa? Pokoké angger ora njarah rayah wewengkonku waé ora dadi ngapa. BONGKRÈK Lha inggih, goblogé sing duwé lemah, nèk pancèn... PAK REBO
É, kosik, Krèk! Lha pekaranganmu sing ana wétan pabrik kaé rak ora arep mbok ulungké ta? BONGKRÈK Dak tohi nyawa no. Mbok arepa wong pabrik nggunakaké punggawa kelurahan tekan kabupatèn pisan ta, aja manèh sak pekarangan, sak pucuking eri waé ora arep dak sorohké. PAK REBO Bener Krèk! Bener. Kuwi lemahé leluhurmu, kudu dipepundhi, kudu diaji-aji kaya déné saréyan kéné iki. BONGKRÈK Pundhèné mbah-mbahé tholé nganti tekan anak putu niku wujudé nggih mung lemah. Lha thik dikon ngedol nyang pabrik. É, yèn dijarké, suwé- suwé nracak! Mbok menawa suk mbèn nggih wani ngesuk saréyan mriki. PAK REBO Apa? Yèn wani ngesuk mréné nggusur aku, apa njaluk dak larak, dak laporké nyang Jakarta. Bèn dibedhil ndhasé. arep pethakilan kaya lurahé sing saiki ndhongklok kuwi apa? Rumangsané pèh nduwé kuwasa arep nyingkirké aku. Gèk nganggo nimbali karo medèn-medèni aku nyang kecamatan, kandhané arep digantèni punggawa kelurahan. Lha ya mung dak laporké nyang Jakarta kuwi. Terus piyé? Durung genep telung dina lurah dibuang nyang pucuk gunung kana. Camaté dipènsiun. Mesakaké ta, ijik enom wis dipénsiun. BONGKRÈK Ndhisik aku diangkat dadi mandhor pabrik mung bethèké arep diglembuk lemahku. Tujuné aku tanggap sasmita. (MENENG SEDHÉLA) Sampéyan kèlingan ta Pak, dhèk pabrik gègèran merga buruhé akèh sing padha ditokaké? Nyopoti buruh kok ora umum, kaya njabuti rambut kèlèk. Aku sing kojur, ngiwa-nengen ditangisi sedulur-sedulur désa sing dha dipecat. Gèk aku mung ijèn. Atiné sapa sing ora kedhodhog? Jaré mauné janji gur arep nggunakaké tenaga bocah désa kéné tegesé rak ya sedulur dhéwé, jebul pungkasané... (MANDHEG SEDHÉLA) Aku, Parno, karo Kabul ora trima, karepku dak tata, dak ancang-ancangi diwiwiti nganggo rembugan sing kepénak. É, lha kok durung apa-apa malah katut didhupak. JANAKA Jalarané napa kok akèh sedulur-sedulur sing dicopot?
BONGKRÈK Jalarané sing swara mesin nika. Mesin gedhi-gedhi krèdhitan saka luar (NDUDUHI negri, ngesuk sak polé NGANGGO RAINÉ) Sutinah anaké Pak Rebo niku nggih katut kecopot. tenaga buruh-buruh mriki. PAK REBO Sapa Sutinah? Tinah kaé nyopot kok! BONGKRÈK Di-co-pot! PAK REBO Nyopot! BONGKRÈK Dicopot! PAK REBO Nyopot! BONGKRÈK (ANYEL NGGETAK) Dicopoot! PAK REBO Alah, kanggoku nyopo apa dicopot ki padha waé. Athuka yèn neruské nyambut gawé ning pabrik bethéké ya mung énthuk bojo padha buruhé. Harak mung arep mung nyithak kéré. Aluwung bukak warung, bathiné kena dijagakaké tur tambah kenalané. Bojo gari milih, sing priyayi apa bocah sing isih sekolahan, bèn mundhak drajadé. Sapa ngerti kunci mantuné mentri. (KÈLINGAN NIATÉ DHÉWÉ) Wah, iki rak isih soré ta? Jam pira? Ana sing nggawa jam apa ora? (NGINGUK NJABA NYAWANG LANGIT SING PETENG) Kok petengé wis kaya ngéné. Sida kepancal sepur iki. (AGÉ-AGÉ MBÈRÈSI BARANGÉ) MBOK SENIK Kesusu ki arep nyang ngendi? Mung juru kunci waé ributé kaya pegawé negeri. PAK REBO Arep anu sedhéla! MBOK SENIK Dhinesmu ki ana kuburan kéné.
PAK REBO Lha iya, titip sedhéla. MBOK SENIK É, é, ora genah. Kijing kok dititipké. Yèn ana tamu mengko sing ndongani sapa? PAK REBO Ndongani ya ndongai ning apa aku ora éntuk duwé urusan. Yèn gelem ya kon nunggu. Urusanku ya penting. Mumpung sepi. MBOK SENIK Bréngkal mbok enom apa? Selak kebelet? BONGKRÈK Iki isih soré Pak, bocah-bocah durung dha turu. Saru! PAK REBO Soré apané, genah langité wis njenggureng, peteng ndhedhet. BONGKRÈK Kétoké waé peteng. PAK REBO Isih soré tenan ta? Aja-aja gèk wis... BONGKRÈK Kesusu tenan ki arep nyang ngendi ta Pak? PAK REBO Nyocokaké nomer. Bengi iki rak bukaan. Mbok menawa ketiban rejeki. MBOK SENIK Woalaaah, géné mung nomer. (NGÉCÉ) Ngono waé direwangi rèwèl kaya mantèn anyar kadhemen. Dientèni ana kéné rak ya padha waé, paling ya blong. JANAKA Éntuk nomer saking Kyainé Pak? PAK REBO
Kyai Bakal niki? (MUNG WANGSULAN GUYONAN) Ming timbang nganggur. Kyainé niki dadi momongan kula sampun mèh selawé tahun, nanging ping pisan mawon dèrèng natè mènèhi nomer kula. Mbuh pripun niki. Yèn wong liya niku nomeré pijer blang-bleng blang-bleng mawon, nanging yèn pas wanciné kula éntuk blongé. MBOK SENIK Yèn juru kunci bisa sugih merga buntutan, lha njur sing momong Kyainé mengko sapa? Apa ana wong sugih isih gelem dadi juru kunci? PAK REBO Ayaak, aku durung sugih ngéné waé wis akèh sing padha éwa, akèh sing padha mélék péngén nglorot gawéanku, wekasané éwa karo penghasilanku. (NIROKAKÉ WONG ALOK) Eh, si Rebo kaé bangkotan wis thuyuk-thuyuk nékad rabi manèh. Lha wong rabi karep-karepku dhéwé, nganggo ragad-ragadku dhéwé kok dha cluluk, angger bisa nyentosani rak ya uwis, lambé thik dha ndowèr. Rumangsané dadi juru kunci iki apa ora nganggo laku. Bisa tiba dhéwé? Ooo, yèn ora trah kewahyon mokal bisa nglèngsèr kawibawaningsun. Matané padha melèk yèn ana gawéan ketelesan dhuwit. MBOK SENIK Ho oh, ngobral donga 'apalan' waé rejekiné bisa ngetuk dhéwé. Mbanyu mili. PAK REBO Lha iya! MBOK SENIK (NIROKAKÉ PAK REBO LAGI DONGA) Nuwun, Sedhèrèk-sedhèrèk, kula, Pak Rebo ingkang kejibah nglantaraken donga panyuwun panjenengan sedaya, wonten ngresané Kyai Bakal, nggih mung ngèten niki prèjèngané Pak Rebo, mboten wonten tunggalé... (NGLIRIK PAK REBO) Kabèh panyuwun mesthi kelakon angger dongané tenanan. Mangga badhé nyuwun menapa, gadhah gegayuhan menapa, pepéngénan menapa, ndang nyuwun mawon, mboten sah éwuh pekéwuh, Gusti Awoh niku maha murah, loma banget, yèn njaluk sing akèh sisan, wedhus, sapi, kebo, mas inten, berlian, honda bèbèk, yamaha, kol stéisen, sekuter, montor, jembar, sawah ombo, mbabat alas, mbedol papan pomahan sing gunung... Angger donga kok ajeg mung ngono, ora tau mundhak ora tau malih. Apalan yo apalan, ning lha mbok ya nonton-nonton sing njaluk ki sapa, priyayiné arep duwé tujuan apa. Wong ana lho priyayi sing gur butuh
atiné tentrem, sarèh uripé, lha kok digebyah uyah, dijalukaké sekuter, montor udhug, mbabat alas, mbedhol gunung. PAK REBO Kosik, ora ngono Nik, (MARANI NGLARAK TANGANÉ MBOK SENIK, RAINÉ MENCERENG) Kosik! Diurus! Kowé kok nganti apal kabèh dongaku? Kowé ki nyolong saka ngendi? Kurang ajar! Donga nggo golèk sandhang pangan kok dinggo dolanan. Genah. Iki genah kowé jalarané! Layak atiku pirang-pirang dina iki ora tau tentrem, turu ora jenak, botohan kalah terus, mangan ora tau énak, jebul kowé sing gawé dadakan. Iblis laknat!! Iki genah kowé sing arep ngrayah gawéanku, ngerebut pangkatku. MBOK SENIK Apa? Aku arep ngrebut gawéanmu? Jabang bayik, amit-amit pitung turunan! Thik asor temen drajadku, nganti ngrebut panggotan sing ora mingsra. PAK REBO Kok kabèh rapalan dongaku wis kok colong, wis kok apalké? Dhemit. MBOK SENIK Ora pathèken aku nyolong dongamu. Rapalan genah ajeg ora tau owah, mbok wedus kaé yèn krungu ya bisa apal! Aku isih kuwat nyambut gawé dhéwé, drijiku nèk dinggo ngremet raimu waé isih kuwat. Dak enggo apa aku dadi juru kunci? Sing gawéané ngeloni kijing. Aku mijeti waé wis bisa urip. Sak pijetan telung èwu tekan limang èwu. Tangaku isih payu, ora susah ndadak adol abab ngobral donga, kéné, réné dak remet raimu!!! PAK REBO Wé ladalah, ngajak padu ? Iyooh, ayo dak ladèni. Wis genah iki, genah kowé sing arep ngarah aku. (SIAP NGGOLÈK PANGGONAN SING SELA) MBOK SENIK (KALAP) Nyedaka mréné, dak amplas nganggo srandal. Wong padha golèk pangané kok senengé gawé dadakan, Yèn ora dirampungi mundhak ora kapok. PAK REBO Wé-lha kowé wani temenan ta... WONG LORO SAYA SERU OLÈHÉ PADHA TANTANG-TANTANGAN. DUMADAKAN BONGKRÈK NJENGGIRAT. KAGÈT. ANA RASA ANÈH.
BARENG DIMAT-MATKÉ JEBUL SWARA PABRIK SAYA LIRIH, LIRIH TERUS MATI. BONGKRÈK Pak Rebo, Mbok Senik! Mandheg dhisik. Coba mang gatèkaké... PAK REBO, MBOK SENIK ORA SIDA PADU. MENENG MÈLU NILINGAKÉ UGA JANAKA. BONGKREK Pabrik... LAMPU SUREM Lèng ADEGAN 4 NJERO PABRIK, KAYA ANA ING MALEM IMPÈN SWARA RIBUT MESIN SING MBRENGENGENG, SWARANÉ WONG AKÈH BENGOK-BENGOK LAGI 'UNJUK RASA' NYANYI LAGU PERJUANGAN, SWARA KENDHARAAN LAPIS BAJA, SWARANÉ TENTARA BARIS PERANG, SWARA SEMPRITAN, SWARA SIRINE, SWARA TEROMPET, SWARA PERINTAH NGANGGO SPEAKER, LAN MEGAPHON, KALA-KALA SWARA SWARA JUMLEDHORÉ BOM ASAP, SWARA ABA-ABANÉ KOMANDHAN, LAN UGA SWARA YÈL- YÈL GAGAH LAN SEMANGAT. NGERASAK KABÈH WURSUH DADI SIJI. ANA ING NJERO KLAMBU JURAGAN KAGÈT TERUS PANIK, OMAHÉ WIS DIKEPUNG. BINGUNG. KLAMBU DURUNG DIBUKAK, MUNG BLEGER AYANG-AYANGÉ JURAGAN SING KATON, GERO- GERO KARO BENGOK-BENGOK JURAGAN Tulooong... tulooongg... ana Tuluuung! lindhu, ana lindhu! Door, Bedooor! BEDOR Napa Dèn, sanès lindhu... JURAGAN
Buminé gonjing Dor, témbok sing dak sèndhèni kedher, angin banter banget kaya lésus mobat-mabit. Bedooor... ana lindhu, kaé témboké gempal, buminé hoyag! Dor aku wedi... Dooor! BEDOR Mboten wonten napa-napa nDara, mboten wonten napa-napa. Tenaaaang!! JURAGAN Adhuuuh... Dor, lindhu Dor iki ! Iki piyé Dor, kratonku ambruk, barang- barangku remuk. Ora ana sing ngukup, sing ngukup, sing larang kabèh ilang... sisané ajur-mumur. Entèk gusis... (JURAGAN NANGIS) Iki piyé Dor, kok cepet temen amblas... Pirang-pirang taun dak réwangi krenggosan, adus kringet, adol wirang rai gedhèg, adol topèng, adol kapercayan, adol awak, entèk-entèkané kok mung kaya ngéné... BEDOR Dèn, Dèn... Ndara! Juragané! Nyebut Dèn, nyebut! Sampéyan niku wonten napa? Éling! Éling Dèn! Ora ana apa-apa kok jerit-jerit, mingseg- mingseg tangisan kaya cah wédok kélangan prawan. Huu kemayu! Mang tangi... Wungu Dèn ! Sampéyan niku impèn-impènen ta? Ngimpi napa ? KLAMBU KROBONGAN PUTIH MBUKAK, MUNGGAH ALON-ALON. JURAGAN NGADEG NDHREDHEG ANA NDHUWUR MÉJA TULIS KANTORÉ, RAINÉ PUCET MENGKILAP TELES KEMRINGET. BEDOR NDOMBLONG NYAWANG JURAGANÉ. MESINÉ PABRIK ORA MUNI, KANTORÉ JURAGAN SEPI. JURAGAN Apa? Impèn-impènen? Aku mung ngimpi, Dor? Ach, ora!! Aku mau weruh, aku ngalami dhéwé... Iki dudu impèn. Dudu impèn! Iki nyata Door! Nyata. Oh, Gusti... Sedaya sampun amblas. BEDOR Napané sing amblas? JURAGAN Kratonku... huk-huk... kratonku bandhaku... barangku... donyanku, perihasanku... penganggonku, ilang rusak kabèh, huh! Bajingan, ora bisa digawé becik! Sapa sing kandha aku mung impèn-impènen? Apa ora padha weruh, aku mau dilarak metu, digèdhong karo wong-wong topèngan, dibrondholi ning tengah lapangan, diwudani blejet nganti
kathur-kathur, kadhemen, dikon nyawang lindhu sing lagi ngamuk, ngrusak kabèh bandha-donyaku. BEDOR Wah, mulai kumat! JURAGAN Bedor! Kowé kok ora ngéwangi aku? Dor aku mau dièrèt-èrèt. Dak celuk, dak bengoki bola-bali kowé ora nyauri, ora mara malah ndomblong ora genah. BEDOR Mboten wonten sing ngèrèt-èrèt Dèn. Mboten wonten sing mblejeti juragané, mboten wonten menungsa sing mlebu mriki. Kula mboten turu, wiwit wau kula njegonggrok wonten pojokan mriki nunggoni sampéyan, nunggoni juragan. Dèn, yèn ngimpi niku mbok sing umum mawon. Lindhu-lindhu napané, lindhu gombal! Dèn, gedhung pabrik kalih kantoran sing mang bangun niku pun anti gempa. Mokal sing gawé lindhu saking njaba rangkah wani bludhusan teng mriki. Pokoké aman! Insinyur sampéyan bisa dipercaya, bisa dijagaké. JURAGAN Ning iki mau, lagi waé aku ngalami dhéwé. Isih kèlingan banget. Rasané béda banget, ora kaya ngimpi. Aku weruh gedhung iki jugrug temboké bengkah... (MILANG-MILING KIWA TENGENÉ) BEDOR jugrug apané... Niki! (NGIDAK-IDAK JOBIN) Lho... bengkah Ach, napané... (NGEMEK-EMEK DINDING) Sing niki, gilo, kabèh tasih wutuh! Gilo, Gilo, jobin, témbok sedaya tesih wutuh. Niku, niku lukisan keramat sampéyan nggih tasih wutuh. Miring mawon mboten, napa malih ilang. Méja sing mang enciki nggih tasih mbegegeg teng mriku. Pundi, pundi wonten lindhu? Pundi? mbèlgèdhès! Niku apus-apusan mawon. JURAGAN Dor, Ning upama mau kedadéyan tenan piyé Dor? BEDOR Mbel-thut! Satriya lelananging jagad niku sinten? Kok mung wedi merga barangé dirusak. Wong wis bisa nguras segara, nggempur gunung, mbedhol alas, ngisep sariné bumi, saged ndhepani sèwu pulo, ngokop getih-kringeté tangga... , lha kok kaya bocah wandu! Banci! Ampun wedi, sampéyan niku lanang tenan Dèn.
JURAGAN Aku mau wis nglakoni, aku weruh ki... BEDOR Weruh napa? Weruh barang sampéyan sing kathur-kathur wonten tengah ara-ara? Nggih? Mbok coba mang tonton, digrayangi! Sampun? Genep ta? Sampéyan sakniki uda napa mboten? Mang tonton niku rak mung... ORA KRASA JURAGAN NGGRAYANGI AWAKÉ, PUPUNÉ, LAN BARANGÉ. KAGÈT. KABÈH ISIH WUTUH. KATHOKÉ KLAMBINÉ, KOMPLIT. BARENG NGGRAYANGI ROMPINÉ SING GEMEBYAR JUMBUL, LAGI PERCAYA YÈN ORA ANA APA-APA. WIWIT MÈSEM SENENG. JURAGAN Dor... Bedor... isih komplit! (NGGUYU NGAKAK) Rompi agemanku ora ilang Dor, wutuh... hi-hi-hi... (NYOPOT ROMPINÉ DIAMBUNGI, DIUMBULKÉ-DITAMPANI BOLA-BALI, SENENG BANGET KAYA BOCAH CILIK OLÈH DOLANAN ANYAR) Nananana... ora ilang Dor... wasiatku ora ilang, tralalala... (JOGÈDAN ANA NDHUWUR MÉJA) Pésta Dor, pésta! Slametan Dor, ruwatan, kabèh bèn padha slamet... BEDOR Lha sampéyan thik jingkak-jingkak teng ndhuwur méja niku pripun? Juragan ajeng napa? Pun gèk ndang midhun! Ngisin-ngisini. Priyayi satria lelananging jagad kok ora duwé sopan santun. JURAGAN ÉLING, CLINGUKAN, GUMUN NGERTI DHÈWÈKÉ NGADEG ANA NDHUWUR MÉJA. JURAGAN Lho? Kok aku aning kéné. Gendheng ki. Dor, jané iki mau ana apa? (AGÉ- AGÉ MUDHUN SAKA MÉJA, NING LAGI SIKILÉ NGGANDHUL SAKSISIH TERUS KAGÈT, NYAWANG MENGISOR, WEDI, NGUCEK MATANÉ KAYA WERUH SAMUBARANG, NANGING ORA PERCAYA KARO PANDELENGÉ. SIKILÉ DIANGKAT MANÈH). Dor, Bedor... lha kaé Dor. Kaé sapa Dor? Sing ning ngisor kaé? Rubung-rubung ana ngarep régol. Akèh banget. (MILANG-MILING) Ya, ampun... gedhung iki wis dikepung. Wong-wong padha gembrudug mara mréné. Kaé sapa Dor... Bedor!!
BEDOR MÈLU CLINGUKAN, NAMATKÉ NGISOR. NANGING ORA WERUH APA-APA. BEDOR Pundi ta Dèn sing ènten rubung-rubung? Mboten ènten sing mriki. Ngawur mawon. JURAGAN Dor, cepet celukna keamanan. Cepet! Keamanan!! (BENGOK-BENGOK) Hoii, kéné diamanké goblog. Diusir wong-wong sing ning njaba kaé. Bangsat! Iki gawéanmu! Aja gur micek thok! Ora mung nguntal blanja waé. Sereten lunga. Ayo, gèk ndang diusir cepet... Goblog! Ngono waé ora jégos! Utegé dienggo! Duwé seragam aja mung dinggo mbagusi... Yèn ora gelem lunga, disemprot nganggo blambir... Dithuthuk nganggo kenut! Yèn perlu nganggo gas air mata!! Yèn isih ngèyèl kasih tembakan peringatan! Tembak nganggo mimis karèt! Awas! Manut aba-aba. Sing kompak! Kompak goblog!! Bajingan. BEDOR Waa... latihan ta Dèn? Iki mesthi lagi latihan drama. Printah-printah kaya komandan. Dèn... Ndara..., Juragan..., émut Dèn, émuuut, Dèèèn... Ééh, Ndara, Kula kandhani teng njaba mrika niku mboten wonten napa-napa, mboten wonten sinten-sinten. Gombal niku Dèn... gombal... Empun mboten suasah main sandiwara. Upamaa wonten tenan, sing teng mrika niku napa? Kecil niku! Ampun nganti kepancing Dèn. Sampéyan niku jèjèré empun dhalang lho Dèn, malah kepara pun saged diarani dhalang sing atos. Sampéyan rak pun bola-bali ngrakit, ndhalangi sandiwara, malah sandiwara sampéyan luwih gedhé, asilé nggih sampun cetha, mboten baèn-baèn. Yèn mung sepélé kaya sing wonten njaba nika, mboten susah diladèni, mungsuh ngoten nika mung nglunturké wibawa. Juragan mboten sah kakèhan pertingsing Yèn nganti Juragan tasih katut main sandiwara cilik, sandiwarané wong lumrah kaya ngoten nika, tiwas rekasa mangké. Ora bisa nyupir malah mung disetir, klèra-klèruné malah dinggo bal-balan, tibané ngendhon malah mung dadi korban, mung dadi tumbal, dadi banten... Sakniki stop. Hop. Mandheg olèhé latihan sandiwara. Ingat hari depan Dèn! JURAGAN Bedor! Omah iki wis dikepung. Sing ngati-ati. Cepakna kabèh uba rampéné. Sakwektu-wektu ana apa-apa, kabèh wis siap. BEDOR
Kembang setaman, menyan, maéjan, terbela, mori putih... kok kaya arep mangkat piknik. Dèn mbok éling, sampéyan sak niki lagi gerah, mesakné jantungé yèn dikocok terus. Mbok nyoba, kala-kala nganggo sembahyang. Bèn tentrem. Larané niku dimarèk-marèkaké dhisik. Sandiwarané sukmbèn mawon. JURAGAN Iki ora baèn-baèn, sapa sing ngithik-ithik macan turu. Ndlogog, ora rumangsa yèn dikalahi. Yooh... Ana kebul mesthi ana geniné. (BEDOR MENYAT AREP LUNA) Kowé arep apa? Menyang ndi? Kowé aja lunga. Ana kéné waé. Ngancani aku. BEDOR Kawit wau kula pun teng mriki. Nonton latihan. Niki pun rampung dèrèng? Empun-bubar? NGULATAKÉ MENGISOR MANÈH, NGGRAGAP. JURAGAN Héh, Durung bubar? Kok isih padha nggrombol ning régol. Dor, Bedor! Kaé gembrudug saya akèh, nganti tekan lapangan. Maèwu-èwu cacahé! Mbrubul saka ngendi-endi. Keamanan... BEDOR Sandiwara manèh... Iki dikapakaké sih! Judheg. Diénggak-énggoké mlayuné menyang sandiwara manèh. Timbang mumet mikir nyadharké juragané, mèlu-mèlu main sandiwara sisan. Siaaap komandan! Bedor kawula setia, siap menjalankan tugas. JURAGAN Sing ati-ati Dor. BEDOR Siaap. Jangan khawatir, kondisi siap tempur. JURAGAN Bagus. Kewaspadaan kudu ditingkatken. Aja nganti ana sing mbrobos pager. Bagong aja éntuk metu. Kétoké wong sing ning ngisor kaé nggragas, mengko ndhak disaté. BEDOR Wani nyaté Bagong padha waé karo ngilani dhadhané Dènmas Bedor. (ÈTHOK-ÈTHOK MÈLU NGUNGAK NGISOR, TERUS NGOMANDO)
Wèski Charli siji siap? (DIWANGSULI DHÉWÉ) Siap! WC telulas siap? Siap! (GANTI NGGON) WC cedhak gudhang siap? Bèrès Pak! Lagi dak nggo! Huuss! Aja clèlèkan, kowé ki tugas jaga, kok malah mbok nggo dhéwé. Cepet! ...regu penémbak jitu nyebar ning ndhuwur gendhèng, ati- ati nunggu perintah... oké boss... break-break penjaga gardhu ngarep! Break-break... dancuk! Ora nyambung... break... oii... halloo! Piyé kabaré? Slamet... ngresak kabèh wis padha bubar. Mulih menyang omahé dhéwé-dhéwé. Keadaan aman Bos! Ora susah kuwatir. Segalanya sudah diatasi, terkendhali dan sesuai rencana, mobilitas berjalan lancar, patroli ditugaské limang menit pisan. Aksi ora sida meletus, ora ana kekerasan. Kabèh bisa dirampungké nganggo musyawarah, kompromi, wis diatur karo sutradarané. Laporan selesai. JURAGAN Dor, kowé ngerti sapa sing padha nggrudug mau? BEDOR GLAGEBAN, ORA WANGSULAN. JURAGAN Dhèk aku menyang latar, ana wong ngemis ngogrèk-ogrèk régol, dak parani, aku kagèt, gumun kok ana wong ngemis wani mlebu tanpa konangan penjagane. Bareng tekan régol aku saya kagèt. Jebul ora mung siji. ning mburiné wis kaya barisan akèh sing ngétutké. Wong ngemis, kéré, glandhangan... BEDOR Dèn. Lha glandhangan niku Dèn, teng pundi-pundi nggih pating tlècèk. Napa malih wong ngemis, akèh pating klèlèr teng pinggir dalan. JURAGAN Ning sing iki béda Dor. Sandhangané lumrah pating srompal, nanging matané katon murup, mencereng galak, lakuné gagah-gagah karo, polatané ngigit-igit tangané kiwa nggegem diacungké munggah, ngethungi antem. Bengok-bengok, mbata rubuh, gamané ditudingké raiku... Aku wedi, ndhéprok nganti kepuyuh-puyuh, menyang dhèngkèlen ora bisa mlayu... Kabèh arep ngamuk, aku arep dipaténi. Dor, lawang ngarep didhobrak, nganti arep sempal, iki piyé Dor, swarané miriské ati, rainé abang mbranang, kabèh brangasan. Yèn nganti lawangé jebol Dor, aku bisa mati keterjang, bandhaku dirayah... huh!! (NANGIS KARO NDHELIKÉ RAINÉ ANA MÉJA, BALI WEDI) Aja! Aja! Aku isih pengin urip! Dor! Takona duwé karep apa, njaluk apa!!! BEDOR
Gampang! Bèrès. Dèn. Sampéyan pun tau sedhekah dèrèng? Mang klumpuké rontongan dhuwit rècèh sampéyan... (MBENGOKI, NGADEG NING CEDHAK LAWANG) Hoiii. . . kanca-kanca! Iki nya! Rejekimu. Didum sing adil... pyuurr (NYEBAR DHUWIT) Pyur... pyuur... (NGALIH ENGGON) Héi. . . héi, aja rayahan, ora jégal-jégalan. Rebutan ya kena ning sing tertib... héi Kisut! Aja ndhobel akèh-akèh! Éling kancané... pyuur... pyur... rampung. (SEBAGIAN DIKANTHONGI DHÉWÉ) Bèrès kabèh Dèn. Jané yèn mboten nganti kepèpèt, mboten nganti keplènèt wong-wong mau mboten bakal thukul siyungé. JURAGAN Hah! Isih ana manèh ning barisan mburiné Dor. Luwih nggegirisi, pating plenthung ototé, rainé suthup, matané jlalatan... bekas buruh-buruhku karo kanca-kancané, tukang krepuk, wong angguran. Gawané clurit, klèwang... arep ana belèh-belèhan Dor... banjir, banjir getih... BEDOR Gampang. Bèrès Ndara. Niki nggih tunggalé. Mung perkara weteng. Angger wareg ora bakal polah. Cepaki sajèn dinggo ngendhakaké. (NGADEG ANA NGAREP LAWANG ÈTHOK-ÈTHOK MACA WARA- WARA) Éhém! Wara-wara! Ngaturi uninga bilih tigang dinten malih badhé dibukak papan usaha énggal, ingkang mbetahaken nom-noman ingkang trampil lan trengginas supados saged kiprah wonten ing alam pembangunan menika. Ugi tumrap sedhèrèk-sedhèrèk karyawan lami, mboten sisah was sumelang, amargi sakdèrèngipun sandhang pangan munggah, upah wulan ngajeng sampun dipun jumbuhaken. (SWARANÉ BEDOR DHÉWÉ) Yèn mboten kedhisikan. (BEDOR TERUS KEPLOK- KEPLOK) JURAGAN Bedor, mburiné ana manèh. BEDOR Sinten malih? JURAGAN Bocah bagus-bagus, nggawa buku kandel-kandel, bathukè kemutuk, nganggo kaca mata riben, rainé nesu ngigit-igit. BEDOR Jabang bayik! Cah sekolah mèlu-mèlu gèk arep golék apa? Durung puput puseré kok gumagah. Ayo mulih... Sinau! Sésuk dak pundhutké permèn
ndhog cecak! Dèn, mang cepaki mawon butuhé, bèn ora mèlu-mèlu. Cepaki bal, kaos, rakét, gitar. JURAGAN Lha sing jèjèré kaé Dor? BEDOR Pundi? O, nika ta! Sing diclorèng-clorèng nika? Dhagelan barang mèlu payu. Nyang ngendi-endi seniman mesthi emoh kèri... dijarké mawon, badhut nika bisané napa, bèngokané ora bakal ngalahké swara mesin pabrik-pabrik sampéyan Dèn. Ora susah digagas bèn bengok-bengok kaya wong édan mengko rak kesel dhéwé. Wonten malih mboten? JURAGAN Ana cahya padhang banget, wayangan putih kumlèbèt ning ngarepé, jèjèr- jèjèr sarwa putih, gembyar mblerengi mata, nggegem buku karo roncénan kembang. BEDOR Wah, yèn niku dédé tandhing kula. Diusadani nganggo cara liya Dèn. Mang meneng dhisik kula suwunké restu marang sing ngolak-alik jaman. JURAGAN Kaé sapa Dor? BEDOR Ssst. . . ! JURAGAN Ning bisa diusadani? BEDOR Dicoba. (MENENG NJEGREG, NGENINGKÉ CIPTA) JURAGAN Bisa ora bisa kudu kasil. Opahmu wis dak cepakaké. Pamijèn ning makam pahlawan. BEDOR Heh? PET. DUMADAKAN LAMPU MATI. OGLANGAN.
BEDOR TANGI, NGUDHUNAKÉ KLAMBU KROBONGAN. NYUMET KORÈK, KARO NGGUGAH JURAGANÉ. BEDOR Dèn, Dèn... Ndara, wungu dhisik... lampuné pejah oglangan. Lèng ADEGAN 5 ANA ING PENDHAPA MAKAM KYAI BAKAL, MBAKA SETHITHIK LAMPU SARÉYAN SAYA PADHANG. PRIYAYI SING ANA KANA ISIH KAYA MAU SORÉ BONGKRÈK, PAK REBO KARO MAS JANAKA BONGKRÈK Oglangan sajaké. Lampu néon karo dhiselé mati. PAK REBO Apa Krèk? (MÈLU NYAWANG MENYANG PABRIK) BONGKRÈK Mbok menawa dhiselé mogok. Sok konslet ana sing rusak. PAK REBO Dengarèn kok nganggo mogok barang. Kentèkan lenga apa ya? Wah yèn petengan ngono kaé kepénaken buruhé, tangané bisa grayangan, jowal- jawil. JANAKA Rasané nyenyet, samun. Tinrim kaya ning saréyan sing isih kramat tenan. BONGKRÈK Lagi krasa ta yèn wonten bédané. Ora keganggu swara disel. Pancèné sing nyingkir ki kudu pabriké. Ora malah awak dhéwé. Durung karuan sesasi pisan juragané gelem ngendhegké mesin. Bakda barang nékad mbrengengeng. Sepi nyenyet sing ngèten niki sing ngangenké. Ning ati marakaké wening, semèlèh ora kemrungsung, pénak dinggo ngadhemké pikir. Ndhisik dhèk durung ana pabrik saréyan mriki rasané tentrem ayem ngènten niki. Kepénak dinggo sembahyang. (MENENG SEDHÉLA) Éh, mumpung sepi... dak siap-siap dhisik... (NGULATKÉ JANAKA) JANAKA
Ajeng teng pundi mas? BONGKRÈK Ajeng sowan! Sapa ngerti éntuk dhawuh. BONGKRÈK CUCUL KATHOK, MUNG KARI CLANA CENDHAK LAN KAOS OBLONG. LAGI SAWETARA NGEMATKÉ SWARA SING SEPI, DUMADAKAN KRUNGU LAMAT-LAMAT SWARANÉ BOCAH WADON NEMBANG. BONGKRÈK KAGÈT, TERUS PANDENG-PANDENGAN KARO MBOK SENIK. SWARA NYANYIAN Dalam aku berkelana, tiada yang tahu Kemana ku pergi, tiada yang tahu Apa yang kucari Gunung tinggi, lautan kan kusebrangi Aku tak berhenti SWARANÉ SAYA CEDHAK, DIBOLAN-BALÈNI MBOK SENIK Bo, kaya swarané Kecik ta kaé. PAK REBO Apa iya ta? MBOK SENIK Genah kuwi. Oh genah. Krèk, coba rungokake kae, kaya swarané Kecik ta kaé. Ati-ati lo, Krèk, kae mesthi gawa tamu! BONGKRÈK Swarané ora manglingi. MBOK SENIK La iya. Kecik! (NGULATKÉ BONGKRÈK) JANAKA SING MAUNÉ MENENG WAÉ, DADI MÈLU NGGATÈKAKÉ JANAKA Bengi-bengi kok mbarang turut kuburan.
MBOK SENIK Sinten sing mbarang? Ngawur waé. (NGGETAK BONGKRÈK SING ISIH BINGUNG) JANAKA La nika? BONGKRÈK AGÉ-AGÉ NGUKUTI BARANGÉ, DURUNG KOBER KATHOKAN MANÈH, BANJIR NYEDHAKI PAK REBO TERUS MBISIKI. PAK REBO MANGGUT-MANGGUT. BONGKRÈK TERUS KLÉPAT MENYANG MBURI KROBONGAN, NDHELIKAKÉ BARANGÉ BANJUR PAMITAN. BONGKRÈK Kula teng kali. PAK REBO Krèk, jalukna mbako nggoné Tinah. SWARA NYANYIAN KEPRUNGU SAYA CEDHAK MBOK SENIK Cah kaé yèn nyindhèn kok wanton mangap wae. JANAKA Nika laré pundi ta, bu? MBOK SENIK Lare kula piyambak, isih bocah kok dhik nggih sak gelemé dhéwé. JANAKA Éman-éman lo Bu, la wong duwé anak prawan kok dijarké kluyuran turut ndalan. MBOK SENIK La nggih. MBOK SENIK MUNG MÈSEM. KECIK NJEDHUL KARO THINGAK-THINGUK, CANGKEMÉ MECUCU BARENG NGERTI YÈN DISAWANG JANAKA. TERUS MLAKUNÉ 'NGGAYA' NYEDHAK MBOK SENIK. KECIK
Lha rak tenan ta mbok, angger bubar pasarané ngendi-endi sepi. Kana kaé ya sepi. Ngadeg stèl manis wiwit soré ora ana sing ngglapé!! Jagung bakaré Lik Ngatmi isih wutuh. Kacangé Lik Ngatno isih wutuh. Pupurku ya isih wutuh. Thèkaku ya isih wutuh. MBOK SENIK Cik, Cik, kowé ki ngapa? KECIK CLINGUKAN. PAK REBO SING PENASARAN MELU CLINGUKAN. BARENG KECIK MBALIK, NABRAK PAK REBO. PAK REBO Biyayakan!! KECIK MBISIKI MBOK SENIK. MBOK SENIK Lha endi priyayiné? MBOK SENIK, KECIK, LAN PAK REBO PADHA CLINGUKAN. KECIK Lik Rebo, tamu! PAK REBO Endi? MBOK SENIK Tamu... PAK REBO Endi, wongé ki endi? SAKA NJABA PENDHAPA ANA TAMU SIJI NJEDHUL MÈSEM KARO ULUK SALAM. PAK REBO (TANGGAP) Oh, mangga, mangga Mas, pinarak mriki. (TAMU I MARA) (MENENG Kersanipun menapa? Badhé caos sowan Kyai Bakal? NGGATÈKAKÉ TAMU I SING RAGU-RAGU) Nggih ditepangaken mawon juru kunci pesaréyané mriki. Biyasané kula sing kula, Pak Rebo, ta. nyuwunaken berkahé Kyai Bakal. Rak nggih badhé sowan (NYAWANG TAMUNÉ RADA SUWÉ) Sajaké kok dèrèng naté tindak
mriki. Wonten wigatos menapa? Kersané kados pundi? (TAMU SIJI MBISIKI PAK REBO) Pripun? (ORA MUDHENG) Dospundi? (NYEDHAKAKÉ KUPINGÉ, TAMU 1 MBISIKI RADA SUWÉ, PAK REBO LAGI CETHA) O, anu ta, utusan saking mrika (NUDING ARAH PABRIK) Sinten naminé wau? (TAMU SIJI MBISIKI MANÈH) Dados sing penjenegan padosi niku Widodo. MBOK SENIK KARO KECIK SING WIS WIWIT MAU NGAWASI SAYA SUJANA MARANG TAMU I, ATINÉ DADI ORA KEPÉNAK. SAKA KADOHAN ANA WONG CELUK-CELUK, LAMAT-LAMAT SWARANÉ, SI BEDOR LAGI NGGOLÈKI KUCINGÉ. BEDOR Gooong... Bagooong... Nyang ngendi mau? Glibedé kaya mlayu nyang mréné, saiki kok ora kétok... Goooong, Bagoooong... Puuuss... Bagoooooongngggg (SWARANÉ ISIH ANA KADOHAN) PAK REBO Nèk sing jenengé Widodo gajegé mriki mboten wonten. (NYAWANG MBOK SENIK) Nik, Senik, Kowé ngerti sing jenengé Widodo. Mas'é iki nggolèki Mas Widodo. MBOK SENIK Widodo sing mbagong wonten wayang wong RRI, yèn niku sampun suwé mboten tau mriki. (TAMU I GÈDHÈG-GÈDHÈG) MBOK SENIK Lha bagong sinten? BEDOR (SWARANÉ SAYA CEDHAK) Goooonggggg... Iki gilo wis dak cawisi ati jentayu karemanmu. Bagooooong... TAMUNÉ NGANDHANI PAK REBO, NGGAMBARKÉ DEDEGÉ WONG SING DIGOLÈKI PAK REBO Ning nggih sok mriki? (NYAWANG TAMUNÉ) Nggih-nggih, kuru rada dhuwur, rambuté potong cendhak, rainé lonjong semu pucet... nggih, nggih... Ning genah sok mriki? Pripun? Sinten? Sinten naminé paraban...
Bongkrèk? Ooo Bongkrèk ta... (RADA GLAGEBAN OLÈHÉ AREP MANGSULI) BEDOR (SWARANÉ KATON MANGKEL) Kéné ya ora ana ta. Mlayu menyang ngendi? Gooooong...puuusss-puuusss..., puss-puuuuuussss..., muliha gèk ndang mangan. PAK REBO (NOLÈH NYAWANG MBOK SENIK) Nik, Senik, mas'é iki nggolèki Bongkrèk. MBOK SENIK Mau ya ning kéné, saiki embuh ning ngendi. PAK REBO Dhèk wau teng mriki Mas. Bongkrèk nika mrikiné angèl diarah, cat kétok, cat mboten. Nèk metu, blas, mboten pamitan. Cobi mas, mang goléki teng warung ngarep mrika, mbok menawa nongkrong teng mrika golék rokok. TAMUNÉ SEPISAN MANÈH TAKON NGGENAHKÉ ANANÉ BONGKRÈK PAK REBO (RADA MANGKEL) Wualah, nggih, inggih, pun ngerti kula, sing naminé Bongkrèk niku teng mriki nggih mung siji, yèn mboten ngandel nggih mang golèki dhéwé. (WEGAH WANGSULAN) TAMU I LUNGA. MBOK SENIK MENTHELENGI PAK REBO. MBOK SENIK Bo, Rebo, kowé ki édan apa piyé! Kok ndadak mbok duduhi ki ngapa? PAK REBO Sing nduduhi ki sapa? Tamu mau ki wis ngerti yèn Bongkrèk kerep ndhekem nang kéné. KECIK Lha kok ndadak ngakon nyusul nyang warungmu? Yèn Kang Bongkrèk ana kana tenan piyé? Mbok diwangsuli ora ngerti, rak uwis. PAK REBO
Ora ngerti piyé, wong takoné ndhedhes kaya ngono kok. Karo manèh Bongkrèk ora bakal wani ngétok ana warung. Dhèwèké lagi kungkum ana kali, jam rolas mengko lagi mentas. KECIK Awas! Mengko yèn Kang Bongkrèk nganti kecekel. Lik Rebo sing tanggung jawab. PAK REBO Ora bisa! Sing nggawa tamuné mréné mau genah kowé. Jané nom-noman mau ki sapa ta? Lenggananmu Cik? KECIK Karuané yèn lengganan, ora bakal dak ajak mréné. Ngertiku ki wis limang dina glibedan ning cedhakku, nanging yèn dak tanggapi mung cengingas- cengingis. Bareng aku krungu wong lanang mau nyebut-nyebut jenengé Kang Bongkrèk, aku rada sumelang terus ndhisiki mréné. Aja-aja gèk kaya kang Parno karo Kang Kabul kaé, opyak dadi golèkan, ngerti-ngerti ilang ora ana kabaré. MBOK SENIK Cangkemmuk! Ati-ati Cik, yèn ngomong aja waton cal-cul, ning kéné ki cagak bisa dadi kuping. KECIK KAYA DIÉLINGKÉ, KECIK NOLÈH KIWA TENGEN. BANJUR NYAWANG JANAKA. JANAKA KIKUK DIPANDENG KECIK. NANGING KECIK ORA NGGAGAS MALAH SAJAK ORA RUMANGSA. TERUS NJÈJÈRI JANAKA, JANAKA SAYA KLINCUTAN, MINGSET NGADOH AREP NGALIH. KECIK JANAKA BALI Ajeng LUNGGUH MANÈH) Mbok sampun lenggah wonten mriki mawon. Padha mawon kok. teng pundi Mas? (NGGÈRÈT TANGANÉ, JANAKA Anu. . . . (GLAGEBAN BINGUNG AREP WANGSULAN) KECIK Pun suwé tirakatan teng mriki? JANAKA Sampun rong wengi niki.
KECIK Sajaké kok lagi prihatin. Gadhah pangangkah napa Mas, kok nganti diréwangi teng pesaréyan. Jané dilakoni wonten ngomah rak nggih saged sami mawon, malah bisa kemulan anget, lèmèkan kasur empuk. Ajeng napa ta? Nyuwun sèwu, nggih péngén sugih? MBOK SENIK Huss, Cik! Takonmu kok nganèh-anèhi. (KECIK MALAH MÈNCEP KARO MRIPATÉ NGEDHÈPI). JANAKA Halaah, kok ndadak tekan sugih, wong mben dinané, yèn butuhé saged ketutup mawon kula pun matur suwun. Yèn butuh kepéngén sugih nggih kerja teng panggonan sing teles, sing kecèh dhuwit, mboten mlayu teng saréyan mriki. (MANDHEG SEDHÉLA) Lha inggih, kula niku, magang sampun sepuluh taun luwih, beslité dèrèng paja-paja mudhun. MBOK SENIK Kok nganti sepuluh taun niku napa mboten diurus. JANAKA Yèn bisa kula urus dhéwé mboten bakal nglambrang ngèten niki. KECIK Sepuluh tahun Mas? (ORA DIWANGSULI) Mas, sampéyan nggih sampun caos teng nggèné Kyainé? JANAKA Caos pripun? Kyainé kantor? KECIK (NUDINGI Nggih kantor nggih mriki barang. Kyainé niku KLAMBUNÉ KYAI BAKAL KARO NYEDHAK SAYA MÈPÈT) Mas, biyasané nggih, biyasané sedulur-sedulur sing gadhah panyuwunan, sami sowan mriki njaluk didongakaké wonten ngresané kyainé. Bèn ndang cepet kabul napa kajadé. Yèn atiné lila, slametan teng mriki nggih saged, niku saya apik. Bancakan ora kétang cilik-cilikan. Mbelèh wedhus napa sapi, kari nari kanthongé. Nèk njaluk dongané manteb kanthongé nggih sing antep. Ning anu kok, Pak Rebo nika luwes, gampangan kok mas, ngubetké dhuwit gedhé nggih rujuk, yèn wontené mung dhuwit cilik nggih mathuk. Lha nika, warungé nika bisa gedhé rak merga pinter olèhé ubet, iya ta lik? Nglantarké mimpin donga, ngrangkep mborong masak lho
kendurèn, sing ajeng dinggo slametan. Yèn nganggé wedhus sak mènten, sapi sak mènten, sedaya pun wonten regané dhéwé-dhéwé. Pak Rebo nika gampang titènané, yèn mencorong sumringah pasuryané, ngoten nika mesthi lagi kerejekèn, bubar slametan gedhèn. Ngoten niku jenengé, laku, ngrangkep, ngèlmu mas. Ngèlmu ubet. PAK REBO Cik. Lambému! MBOK SENIK Ning yèn lagi sepi kaya ngèten niki, kaya Kecik niku, sak wontené mboten sah nyang-nyangan nggih diangkati. Ngerasakaké pripun? Iya ta cik? KECIK MLÈROKI MBOK SENIK KECIK Pun kathah buktiné. Priyayi sing dha sowan mriki, yèn sampun éntuk berkah saking kyainé, mesthi gol pangajabé. Mbuh niku éntuk borongan proyèk, kasil éntuk jabatan, munggah pangkaté, dicedhaki plarisan, éntuk rejeki tiban liwat buntut, lulus ujiané, ketemu jodhoné. Sampun ta, yèn butuh dicatheti saged ngentèkaké skrip sak toko. Mas, niki nggih, ngandel kena, mboten ngandel nggih kena, saréyan mriki niku dinggo jujugané bapak-bapak saking Jakarta mrika lho. Ajeg padha sowan mriki, caos dhahar katur kyainé. Pun mas, angger sing saking Jakarta rawuh, wiwit camat nganti tekan lurah sak bayané kabèh padha iwut nyiapké, pundi- pundi dijaga, dalané sing ngarah mriki ditutup. Kendharaan umum mboten éntuk lewat dalan ngarep niku, saking désa mrika sampun kudu muter mas, ngubengi mbulak mubeng kampung mrika mangké njedhulé teng mrika! (KARO TANGANÉ SRAWÉYAN NDUDINGI DÉSA LIYA SING ADOH) Mas, bapak-bapak niku sagedé dadi priyayi-gung sing palenggahané empuk kaya sak niki rak merga sregep olèhé sowan, sregep anggèn caos. Pripun nggih mas, yèn digagas temenan, jané nggih ngguyokaké. Pangkat pun wonten, bandha turah, kawibawan ngédap- édapi, wewenangé sasat tanpa wates, lha kok isih keconthalan mlayu mriki? Jané niku butuhé napa malih? Kurangé niku napa ta? JANAKA Kurang akèh. KECIK Akèh? JANAKA
Sing wigati malah dèrèng kecekel, rasa cedhak karo sing gawé urip. Uripé ayem tentrem rahayu slamet. Mbok menawa niku sing ajeng digolèki. Haning butuhé manungsa pancèn nggih warna-warna, kari endi sing ajeng didhisikaké. KECIK Lha, nggih niku! Mas, yèn sampéyan péngén cedhak karo sing gawé urip nggih sakniki niki mang caos. JANAKA (NGGUYU) Napa kudu? KECIK Nggih mboten wonten sing ngudokaké, ning biyasané wonten ngriki ngoten. JANAKA (NOLÈH NYAWANG MBOK SENIK) Napa nggih bu? MBOK SENIK Nggih, nèk lila. Jané niku wonten mriki sampun dadi kalumrahan. Rasané mboten sreg yèn dèrèng caos, ujaré sedhèrèk-sedhèrèk sing asring mriki. Adaté daérah mriki yèn mantu, napa malih ajeng pilihan, mboten tau keliwatan nyuwun berkah restuné Kyai Bakal. Bèn mboten diarani wong Jawa ilang jawané. JANAKA Lha administrasiné pripun? MBOK SENIK Bo, Rebo... iki lho. Mas'é iki arep caos. PAK REBO MÉNGO, NGGATÈKAKÉ MBOK SENIK. PAK REBO Piyé? Sapa? MBOK SENIK Mas'é iki... iki lho ! (NOLÈH NYAWANG JANAKA) PAK REBO O, mangga, pinarak rada mèpèt caket mriki mas. Pun wiwit dhèk wingi dalu kula batin, sedulur anyar niki kok durung caos. Ning yèn kula sing
ngaturi rak mboten sekéca. Mangga...(NJUPUK BUKU KANDEL KARO POTELOT TINTA) Buku tamu. Lurahé sing akon, bèn tertib jaréné, yèn sak wektu-wektu wonten kontrolan. (MBUKAK BUKU AREP NULIS) Naminé sinten mas? JANAKA Janaka. PAK REBO Radèn Janaka? Ja-na-ka... KECIK NGIKIK KRUNGU JENENGÉ JANAKA. KECIK (BISIK-BISIK KARO MBOK SENIK) Kaya wayang. Janaka tapa, nunggu beslit tiban... hi-hi-hi-hi. MBOK SENIK Huus...! (KARO NYETHOT) JANAKA ORA RUMANGSA YÈN DIGUYU, MÈLU NGÉJA TULISANÉ PAK REBO. JANAKA Kok tulisan Jawi. MBOK SENIK (SAMBUNG) Sagedé Jawa kalih Arab. Yèn latin dèrèng saged, tasih kursus. PAK REBO MUNG MANTHUK. PAK REBO Saking pundi Mas? KECIK (NYAUT MÈLU SAMBUNG) Madukara Lik... PAK REBO Ma-du-ko... JANAKA (AGÉ-AGÉ MENGGAK PAK REBO) Dédé Madukara Pak... Maduganda.
PAK REBO Alaah, padha mawon, padha nganggo maduné thik, mboten dadi napa. Lha kersané ajeng napa? JANAKA MENENG. ALOT. KANGGONÉ JANAKA WADI, ANGÈL NGANDHAKAKÉ. MBOK SENIK Nyuwun berkah kyainé... PAK REBO Berkah nggih berkah, ning berkah dienggo napa? JANAKA SAYA KIKUK, NYEDHAK MBISIKI PAK REBO. PAK REBO Ooooo,. . . . ngoten ta. Bul tasih bujangan, tasih jaka ta, nyuwun sèwu yuswané pinten? JANAKA Telung puluh sanga. KECIK (MBISIKI MBOK SENIK) Lagi iki yo mbok, Janaka ora payu rabi. (NYEKIKIK) MBOK SENIK NGÉLÉKAKÉ KECIK. PAK REBO Nggih, muga-muga ndang keturutan panyuwun sampéyan. Pun ngertos syaraté? JANAKA BINGUNG MBOK SENIK (TANGGAP) Bo, Rebo, Mas'é iki nyicil dongamu dhisik, suk mbèn yèn wis kabul lagi caos dhahar, slametan ning kéné. Mesakna sedulur saka adoh, durung ngerti kenthang-kimpulé saréyan kéné. Aja kok padhakaké karo bah Pétruk! PAK REBO
(RADA KUCIWA) Ya wis, ora papa, idhep-idhep dinggo cunduk laris. Sedina ora ndoga cangkemku ya kecut. Mangga Mas Janaka, ngempal mriki. Ndang diwiwiti... Yo dha ngumpul, sing tuwa karo sing tuwa, sing enom karo sing enom (NGENTÈNI SING PADHA MAPAN) Nik, Senik, kowé ki mréné waé. Mas Janaka bèn karo Kecik. Sampun? Ngga ngeningaké cipta... KABÈH MENENG. ANTENG. PAK REBO NGGOSOK-NGGOSOKAKÉ TELAPAK-TANGANÉ PERBAWANÉ WONG KANG LAGI NGENINGKÉ CIPTA, KAYA ANA SWARA WONG AKÈH LAGI ZIKIR, LIRIH. PAK REBO Wah, anu. . . sak dèrèngé kelalèn. Nuwun sèwu Mas Janaka, kula aturi ngisi kothak dana rumiyin nika (KARO NUDINGI KOTHAK DHANA CACAH TELU SING WIS CEMEPAK ANA NGAREP KROBONGAN) JANAKA Pinten pak ? PAK REBO Nggih saklilané mawon. Niku wonten tigang kothak. JANAKA (RAGU-RAGU) Diisi kabèh? PAK REBO Inggih! Ming telung kothak mawon. JANAKA NYEMPLUNGI DHUWIT NING KOTHAK SIJI PAK REBO Sing niku dinggo ngrumat saréyan mriki! JANAKA NYEMPLUNGI DHUWIT NING KOTHAK LORO PAK REBO Yèn sing niku, mlebu teng kas désa. Sing duwé hak nggunakaké nggih lurahé. Dinggé nggawé gedhung serbaguna, dinggé gawé gapura pitulasan, dinggé nyuguh yèn nampa tamu, dinggé keperluan lomba désa, lan liya-liyané. BANJUR NYEMPLUNGI DHUWIT MANÈH NING KOTHAK TELU
PAK REBO Lha yèn sing niku, dinggo kebutuhané para mudha, karang taruna. Yèn ajeng pertandhingan bal-balan, poli napa nanggap ndang-dhutan, pokoké dinggo rekreasi nom-noman. Sampun? Matur suwun. JANAKA BALI JÈJÈR KECIK PAK REBO (MAPAN AREP NDONGA) Nuwun, sedhèrèk-sedhèrèk, kula Pak Rebo sing kajibah nglantaraké donga panyuwunipun Mas Janaka saking Madukara. . . JANAKA Maduganda !(MBISIKI MBENERAKÉ) PAK REBO . . . saking Maduganda, wonten ngersané Kyai Bakal mriki, déné panyuwunipun inggih punika sepisan anggènipun nyambut damel beslitipun énggala cepet mudhun supados tentrem anggènipun makarya. Kaping kalihipun, énggal cedhak lan cumepak jatukramané. Mugi-mugi sedaya badhé kaleksanan. Kabèh panyuwun mesthi kelakon angger dongané tenanan. Gegayuhan menapa kemawon, kabèh pepinginan. . . lsp BONGKRÈK NJEDHUL SAKA MBURI KROBONG, NYELUK KECIK LIRIH. KECIK KRUNGU. NOLAH-NOLÈH NGGOLÈKI SWARANÉ BONGKRÈK, BARENG KETEMU BANJUR ALON-ALON NYEDHAKI BONGKRÈK. PAK REBO, MBOK SENIK, LAN JANAKA ISIH NDONGA. BONGKRÈK MBISIKI KECIK SAJAK PENTING BANGET. BANJUR DHEDHEMITAN ORA NYUWARA, KARO RADA KESUSU NGLUMPUKÉ BARANG-BARANGÉ. PAK REBO (MBISIKI MBOK SENIK) Bongkrèk kaé arep apa? (BANJUR MBACUTKÉ DONGANÉ) Gusti awoh niku maha murah, loma banget, yèn njaluk sing akèh sisan, mesthi diparingi, napa sing dikersaké kaya ta, wedhus, sapi, kebo mas inten, berlian, hondha bèbèk, sekuter, kolsteisen, péngén munggah pangkaté, éntuk proyèk, lulus ujian. . . . SWARA (SAKA NJABA) Pak! Pak Rebo. . . . Paaaak. . . . PAK REBO
Hoii. . . kosik! SWARA Wedhusé sing dibelèh sésuk ning endi? PAK REBO Sing arep slametan sésuk ki sapa? SWARA Tamumu sing bubar saka kana mau. PAK REBO (ORA GAGASAN) Sing kendhit. MBOK SENIK Bo, Rebo, tamu mau sing endi? Sing nggolèki Bongkrèk mau? PAK REBO (KAGÈT) Héh? Aja-aja. . . dak tilikané dhisik. PAK REBO MENYAT METU. NOLÈH NGGOLÈKI BONGKRÈK PAK REBO Krèk, kowé isih ana kéné. Ndang mlayua... (METU) JANAKA (BINGUNG) Pak, Pak Rebo, lha dongané pripun, niki dèrèng rampung. MBOK SENIK Mas, tulung, sampéyan ampun nyaruwuwus dhisik, niki kahanané lagi gawat. Krèk! Kowé kok malah ndomblong ki piyé? Cepet. KECIK Kéné wis ora aman, lho kang! Uwis suwé kowé ditelik. Sawetara ndhelika dhisik, aja ngetok. Ndhelika dhisik ! BONGKREK Ora, ora arep ndhelik. Ora guna dhelikan. (GETHEM-GETHEM) Kabèh wis ora kena disanak! arep dak dhadha. Idhep-idhep dinggo tumbal. Sing dak bélani wis mrucut, wis ora ana. Yatmi njaluk pegat. Ragilku sing lara sida ora ketulungan. Ragilku sida ora ana. Aku pamit. (MLAYU METU)
KECIK Piyé kang? Anakmu? MBOK SENIK Mlayu ning ngendi cah kaé. . . . KECIK Mbok. . . . Ragilé Kang Bongkrèk sida ora ngukup. Mati mbok. . . (NANGIS) ADEGAN 6 ANA NJERO PABRIK KLAMBU KROBONG DIKÈRÈK MUNGGAH. BEDOR Wo, wis mati. Mati! Pejah Dèn. . . Dèn. . . Ndara! Bagong mati. Bagong mati. JURAGAN Hah? Apa? Bagong mati? Bajingan! Sapa sing matèni. BEDOR Mboten ngerti. Awaké gosong kabèh, ditemu karo sing jaga dhisel. Salahé Bagong dhéwé dolanan listrik, strumé nganti konslet. Oglangan, mati total dhèk wingi. Mesin mboten mlaku, macet kabèh. JURAGAN Mesin kena macet, ning Bagong aja nganti mati. BEDOR Pun kebacut Dèn. JURAGAN Ora pedhuli! BEDOR Mung kucing kuwuk mawon kok. Sésuk kula golékké kucing pasar, akèh tunggalé. JURAGAN Nyambut gawé sembrono kabèh, ora ngati-ati. Nyekel barang rumit barang rumpil ki ora gampang, kelépyan sithik nyawané wong sak pabrik
ilang. Yèn nganti kedadéyan tenan sapa manèh sing bakal gelem ketuding? Kaya iki, nyawané Bagong ora bakal bali merga padha nyepèlèkaké. Dor sapa sing jaga dhisel? BEDOR Gombloh. JURAGAN Saiki pecat! BEDOR Mantèn anyar niku? JURAGAN Ora peduli. Pokoké dipecat! BEDOR . . . . . ? JURAGAN Cepet. Saiki dipecat, goblog! BEDOR Nggih juragan. (BALIK KANAN MBENGOK) Mbloh. . . Sésuk kowé ora usah mlebu. Kowé dipecat. JURAGAN Dor, mréné! Sing momong bagong sapa? BEDOK Tomblok. JURAGAN Pecat! BEDOR Adhuh nduk, bejamu. Pincukmu ditumplak. Urip ana kempitan kèlèk yèn kurang bejané mambu kecut isih gampang dijabut. Gèk sapa manèh ki sing kena walat? Dhasaré mung kawula alit, tekan rong puluh turunan dhapukané ya mung tetep kawula. JURAGAN Bedor. . . .
BEDOR Mati aku! Siap Tuan! (NDHEPIPIL TANPA KELIK) JURAGAN Sapa sing jaga malem sapa? BEDOR Nggih ajeng dipecat? Akèh niku? JURAGAN Sapa? BEDOR Joni Pélor, Topo Tuwèk, Edi Cobang, Karno Gejig. . . . JURAGAN (SERIUS BANGET) Bengi iki sing gilir jaga malem ditambahi. Awas! Aja nganti ana kedadéyan apa-apa. Yèn nganti gawé kagètku, aja takon dosa. Sing ati-ati. Dikandhani kabèh, bengi iki aku lagi butuh lèrèn, perlu istirahat. Ngerti! Dicathet goblog! Ngertia, yèn aku kumat manèh, sapa sing bisa nyetir lakuné pabrik kéné? BEDOR Nggih tuané. (NYATHETI WELINGAN JURAGANÉ) JURAGAN AREP LUNGGUH ORA SIDA, KÈLINGAN KUCINGÉ. JURAGAN Dor, gantiné Bagong kudu ndang éntuk. Bocah bajang. Sulihé tumbal suk yèn arep ngelar pabrik sing sisih wétan kana. BEDOR Tumbal dinggé ngelar pabrik mengétan? Genah lemahé tasih wonten sing manggoni. JURAGAN Ora susah kuwatir, wis ana sing ngatur. Cepakana amplop dinggo sajèn déwa-déwané sing ngurusi lemah. Tanganku selak gatel kepéngén ngambakaké wewengkon kéné, njembarké pabrik pupung apa sponsoré. JURAGANÉ KAGÈT. ANA SWARA THOTHOK-THOTHOK LAWAN SERU BANGET. BEDOR SING TANGGAP. BEDOR MLAYU MENYANG
LAWANG. SAKA KADOHAN KRUNGU SWARA SIRENÉ, TANDHA BAHAYA. BEDOR Héi, sapa kuwi? Ora duwé aturan (ANA NGAREP LAWANG) Juragan lagi sayah, butuh lèrèn. Ora éntuk ana sing ngrusuhi. Ngerti? Héh? Piyé? Sing cetha goblog! Karepmu apa? Ana apa? Piyé? Gawat? Apané sing gawat? Kowé aja nambahi spanengé Juragané, bludregé lagi kumat! Apa? Amplop iki dinggo sapa? Diwènèhké Juragan. Lha mbok sésuk waé ning . kéné! (NAMPA AMPLOP LORO) Sontoloyo! kantor. Ya wis. Nyaruwuwus! Ora etung wayah. . BEDOR BALI NYEDHAKI JURAGANÉ JURAGAN Sapa? BEDOR Utusan saking pabrik yaké! (NGELUNGAKEÉ SURAT, NANGING ORA DITAMPANI) . . . serat kanggé Juragané. JURAGAN (ORA NGRÈWES, MRIPATÉ MENTHELENG) Saka sapa? Wacanen. (BEDOR MBUKAK AMPLOP I, TERUS DIWACA) BEDOR Hah? NDara. Juragan. . . Juragané. . . ! (MBISIKI JURAGAN) Bongkrèk juragané. Bongkrèk! JURAGAN Bongkrèk sapa? BEDOR Mandhor sing dipecat ndhisik. Ngancam Juragané. JURAGAN Goblog! Kok ora ndang dirampungi! Kawit ndhisik rak wis dak perintah ta? Lempung kabèh! Ndang dirampungi! Wedhus siji kaé mung dadi silit yèn ora ndang disingkirké. BEDOR (WEDI) Nggih Juragané. . . anu, niki serat sing sijiné. Saking pabrik! BEDOR MBUKAK AMPLOP LIYANÉ. TERUS DIWACA.
BEDOR Hah? NDara. Juragan. . . gawat! Mesin sing dinggo ngadhemké macet. Mesin pendhinginé mati. Bahaya Dèn, saged mbledhos. Dhaérahé cedhak mriki lho Dèn. Cedhak mriki lho! Juragané, pabrik ndang dikosongké. Cepet mlajeng Dèn. Ngungsi Juragané. . . ngungsi. . . wonten sing ajeng mbledhos!!! Bahaya Dèn !! JURAGAN Apa? Gedheng! Kowé aja clometan Dor! Setan! (NGREBUT KERTAS SING DIGEGEM BEDOR) Apa iya? (MACA SEDHÉLA, SURATÉ DIREMES TERUS DIBANTING) Sétan alas! BEDOR Ngungsi Dèn, ngungsi, enggal Dèn . . . . JURAGAN Sing bisa dislametké digawa kabèh. Sing tekok ora ketulungan wis bèn kobong. Mengko gampang digolèkaké ijol. Dor. . . . BEDOR Kiamat Juragané, kiamaaattt. . . . BEDOR NGGÈRElÈT TANGANÉ JURAGAN SING BINGUNG, KARO NYANGKING JURAGANÉ SAK KRENGKANGAN. NGGAWA KECEKELÉ JURAGAN Kaé! Dor, tutupen dhisik! Lawangé goblog! KLAMBU KROBONGAN MUDHUN ALON-ALON ADEGAN 7 ANA NING MAKAN KYAI BAKAL LAMPU SARÉYAN MURUP SAYA PADHANG, NANGING SARÉYAN SAYA NYENYET TINTRIM. JANAKA NYAWANG MBOK SENIK KARO KECIK SING THELEG- SEDHIH LAN THELEG NGGAGAS LUNGANÉ BONGKRÈK. TRENYUH. MBOK SENIK
Bejo awaké dhéwé isih bisa nguntabaké. Dhèk Parno karo kabul kaé mung mung krungu cah loro dadi golèkan, nasibé ora cetha nganti saiki. KECIK Mbok, arepa dudu sanak, dudu kadang, rasané kok ya tetep krasa mèlu kélangan. Ora nyana yèn Kang Bongkrèk bengi iki nékat lunga. MBOK SENIK Wong lanang ya ngono kuwi! (UNJAL AMBEGAN) Mbuh, apa mengko sing arep kelakon. Muga-muga slamet. Rasané ya ora lila, ning piyé manèh, digondhèlana apa bisa. Ana kéné rumangsa wis ora duwé gondhèlan. Ya uwis kersané sing gawé urip mengko piyé, sumangga. KECIK Pekarangané sida ilang, mrucut, didol Yu Yatmi dinggo nambakaké anaké ragil sing lara, wis diragati ngono isih meksa nyawané ora ketulungan. Ditambah Yu Yatminé njaluk pegat sisan. Niku sing marakaké muntab atiné Kang Bongkrèk MBOK SENIK Pekarangan sing pernahé wétan pabrik kaé? KECIK Nggih kantun nika. Kantun nika sing digondhèli. Didol Yu Yatmi tanpa palilahé Kang Bongkrèk. Mangka Mbok, rak mung kari lemahe kang Bongkrèk sing dèrèng kecaplok pabrik. Ndhisik diréwangi pethenthengan kaya ngana, nganti dipecat saka mandhor pabrik merga ora gelem dibujuk, lha kok bareng léna sedhéla ditinggal ngebleng ana kéné pekarangané malah mrucut, bablas. . . . MBOK SENIK Godhané wong lelaku ki pancèn gedhé. KECIK Yu Yatminé sing kebangetan. MBOK SENIK Lha wong lagi kepèpèt. Anak lara, Bongkrèk nganggur durung cekel gawé. Mesthiné ngeboti anak timbang pekarangan, wong badhané mung kari kuwi. KECIK Andèkna ragilé ya ora ketulungan. Jaré keracunan.
MBOK SENIK Gusti Allah yèn ngersakaké mung paring pirasat, manungsa sing kerep ora bisa tanggap. KECIK Aku dadi nguwatiraké Kang Bongkrèk. MBOK SENIK Lha iya. Sing diadhepi Bongkrèk ki dudu manungsa lumrah. Contoné, kaya tamuné mau, apa bayané sing pendhak byar ngoyak-oyak, kuwi kabèh rak mung dinggo lantaran. Karepé Bongkrèk ngugemi bebener ning cilakané ora tau kebeneran. KECIK Jané Kang Bongkrèk dioyak-oyak ki satemené ngapa ta mBok? MBOK SENIK Ya embuh. Mbok menawa digawé bèn ora krasan ning kéné, ana désané dhéwé. Bèn ndang lunga, merga pancèn sing diirik-iriki. KECIK Kok kejem temen. MBOK SENIK Urip ki pancèn kejem. Kaya aku kowé, gawéanku gawéanmu anèng kéné ki apa tau krasa yèn abot, apa tau kober ngrasakaké? Anané mung ngglindhing-gemlundhung kaya barang mati tanpa nyawa... wanton mlaku. KECIK Ndhisik Kang Bongkrèk tau mbélani aku sak kanca sing dha dipecat saka pabrik, pabrik ngurangi tenaga merga mesiné sing saka luar negri wis teka. Kang Bongkrèk, Kang Parno, karo Kang Kabul karepé mung nglabuhi malah katut dipecat. Aku ora mudheng critané, ning aku ngerti dhéwé, dhèwèké kena sangsi, wiwitané absèné dipindhah ning ruang satpam, terus angger ésuk Kang Bongkrèk dikon ngadhep ning kantor pusat, ditakoni, dicelukaké pulisi, embuh ping pira digawa ditumpakaké jeep digawa metu seka pabrik nganti ora genah urusané. (MANDHEG) Tekan sepréné Kang Bongkrèk isih apik terus karo aku. Nanging suwaliké aku sing dilabuhi saiki malah dadi isin dhéwé bareng glèthèk pthèlé ora wurung mung dadi wanita ècèran. Umpama aku ora dipecat, mbok menawa ora ngéné nasibku. Ning ya embuh dhing, wong kahanan njero
pabrik kana kaé ya rusuh. Sing meteng ora genah bapaké wis pira waé. Saiki malah kaya pasar nggon ngonokan. MBOK SENIK Kowé ndhisik tranahé ya mènèl. Tekan ngarep pabrik ora ndang mlebu nyambut gawé malah kencan. KECIK Sampéyan napa ngerti mbok. MBOK SENIK Sing crita akèh, jaréné Kecik ki wis kondhang sak pabrik. KECIK Dharah mudha mbok, diajak nonton ndangdhut. JANAKA NYEDHAKI SING PADHA CATURAN. ÈTHOK-ÈTHOK WATUK, MUNDHUK-MUNDHUK JANAKA Hm, nuwun sèwu bu, Pak Rebo wau dhateng pundi? Kok dèrèng wangsul mriki? MBOK SENIK Oh, Dhik Janaka, nyuwun pangapunten, nganti kelalèn. Ditengga kémawon, si Rebo mangké rak ndang teka. Adaté yèn wonten tamu ajeng slametan sing nganggo mbelèh wedhus nganggé nyang-nyangan rega, rada sawetawis. JANAKA Gèk pripun niki, dongané dipunggeli teng tengah dalan. Apa ya tekan. KECIK Yèn nganggo wedhus napa sapi mbok menawa langsung ndang ketampa. MBOK SENIK Mboten dhing Mas, padha mawon. Gendhuk niki senengé cal-cul gojègan. Mboten sah kuwatir, mangké dongané rak nggih ditutugné Rebo. KECIK Biyasané yèn caosé seret, mudhuné mengké nggih rada rendhet, adaté yèn sajèné nyah-nyoh, rejekiné nggih mbludag kaya grojogan.
MBOK SENIK Éh ndhuk, kowé ki mbok aja... KECIK Géné Babah anu kaé, juragan saka Jakarta malah numpak montor mabur yèn mréné. MBOK SENIK Lha kaé rak priyayi sing duwé bank, kedhung dhuwit. Yèn gelem, mbok mbelèh sapi sak désa kéné ora krasa, ora bakal kabotan. Pancèn, angger arep bukak cabang anyar, mesthi sowan karo slametané ana kéné. KECIK Pak Sabar, sing mbangun saréyan kéné ya ngono. MBOK SENIK Sing legganan pijet karo njaluk diurak-uraké kaé? (MENENG SEDHÉLA) Iya, iya priyayi kaé, wis suwé ora tindak mréné, sakploké diangkat dadi bupati ning endi kaé, lali lali aku... KECIK Mbok Sastra sing kenèsé kaya Srikandhi nika, yèn mréné sak rombongan, nggowo kendharaan pirang-pirang mobil. MBOK SENIK Lha iki, jarik paringané Dèn Sastra (NUDUHAKÉ JARIKÉ SING DINGGO) Ndhisik anyar grès, jaré regané patang puluhan èwu. Jané ya èman-èman yèn dak nggo klèsotan ana kéné, wong isih patut dinggo njagong. JANAKA ATINÉ DADI CIUT JANAKA (KARO RADA NELANGSA) Nggih. . . suk mbèn nék beslit kula sida mudhun, kula bancakan mbelèh wedhus teng mriki, kaul. MBOK SENIK Sing janji sampéyan dhéwé lho mas. KECIK Janji teng ngarepé Kyai Bakal niku padha karo utang lho. JANAKA
Angger ndang mudhun mawon, tenan. Haning pripun dongané mawon durung rampung, mandheg ana dalan ngèten, iki apa wis pirasaté. (DHUNGKLUK) Wis krasa sadurungé. . . KECIK Krasa napa Mas? Ora mudhun beslité mboten napa-napa angger cepak jodhoné. Rak padha mawon ta ? Kula nggih gelem, kari kontrak pirang dina. JANAKA Pripun nggih mbok. Mrihatinké. Rasa manembah sedulur-sedulur sak niki sampun saya tipis. Sok malah pun ilang. Kétoké gembrudug kathah sing tirakatan wonten saréyan, akèh mejid lan gréja dibagun, ning srawungé manungsa siji lan sijiné malah saya mbenggang ombo, saya pilah dhéwé- dhéwé. Gelemé ngumpul yèn lagi rumangsa sak nasib. (MENENG SEDHELA) Dhèk Jumat Kliwon nika, mlebu bleng teng saréyan mriki, cingak ati kula, saréyan kok kados sekatèn, dipasangi umbul-umbul dipasangi spandhuk, swarané ramé banget, mboten béda kalih pasar. MBOK SENIK (NGGUYU JANAKA) Sakniki niki, napa wonten panggénan sing sepi ta mas? Wong pabrik mawon nggih cedhaki kuburan. Pancèn pun jamané suk-sukan. Lha kaya kula kalih Kecik ngènten niki ajeng mlayu teng pundi malih, nggih sampun malah teng mriki kyainé maringi rejeki, nyatané éntuk pangan nggih wonten mriki, mboten kula sélaki niku. Pancèn nggih persis pasar, spandhuk ting crènthèl, ning anu kok mas, mangké yèn bapak-bapak saking Jakarta rawuh mesthi nggih kèn ngresiki. Nyatané sing rawuh mriki nggih saya akèh, kondhangé pun tekan pundi-pundi. JANAKA Jamané pancèn lagi ndhandhung kepuntir, samubarangé sarwa malik. Papan sing keramat, sing kuduné dipepundhi lan disuwuni berkah malah saiki kaya ngéné raméné. Pancèn bener kandhané Mas Bongkrèk wau, marakaké sumpeg, kemrungsung, ora ana bédané stanplat. MBOK SENIK Mriki pancèn nggih stanplat, srana kanggé nggancarké laku tembéné sageta kasil gegayuhanipun. Mung kari atiné mantep napa mboten. GLENIKANÉ KANDHEG SEDHÉLA PAK REBO BENGOK-BENGOK SAKA KADOHAN.
PAK REBO Lha, rak tenan ta, jané mau wis krasa. Cethané kaya ngéné kok mataku ora weruh. Athuka rak bisa sugih. Ndadak nggungu cangkemé Atmo Téko, dhuwit sak kanthong amblas. Nomer thik pinteré endha. Dhasar durung rejekiné... (NJEDHUL, ORA NGGLAPÉ SAPA-SAPA, NJUJUG ANA NGAREP KROBONGAN, NGADEG KARO NJÈRÈNGI KERTAS BUNTUTAN) JANAKA Pak Rebo! Dongané pripun? MBOK SENIK Bo, Rebo, tamu sing nggolèki Bongkrèk mau sapa. . . . . KECIK Pak rebo, Pak . . . wah, . . . jan. Yèn lagi kédanan buntut malik kiblaté. PAK REBO (ORA NGRÈWES) É, mbok menawa nomeré nyasar. . . (NJÈRÈNGI SIJI- SIJI KERTASÉ) . . semprul. . . ! (DIBUANG SAK LEMBAR) Wedhus ! Coba sing... (DIBUANG MANÈH) Nak thè. . . Rak tenan ta, blong manèh. . . . (GARI SAK LEMBAR DIUNTEL-UNTEL TERUS DIBANTING) Asu! Ora tau nembus! (NGADHEP MENYANG KROBONGAN) Sampéyan niku pripun ta Kyainé, arep sugih waé kok ora éntuk, semelang yèn kula tinggal pripun. JANAKA NDOMBLONG WERUH SOLAHÉ PAK REBO. MBOK SENIK Bo, Rebo, piyé? PAK REBO Apané sing piyé? MBOK SENIK Horok, kowé mau metu ki perluné apa? Kok malah nyocokaké buntut. Gendheng ki! Sing ngoyak-oyak Bongkrèk mau! Kowé ki aja sak karepmu dhéwé ta. KECIK (MÈLU NYENGENI) Pak Rebo, mbok ampun gojèkan. PAK REBO
Sapa sing gojèk? Dhengkulmu amoh kuwi. Bongkrèk saiki rak wis lunga ta? MBOK SENIK Uwis ?!? PAK REBO Ya wis! Pokoké Bongkrèk dislametké dhisik, nyingkir. Kon ngungsi sing adoh pisan. Barang titipan rak wis digawa kabèh ta? (NILIKI BARANG SIMPENANÉ BONGKRÈK) Tenan. Uwis digawa kabèh. Kerisé Kyai Bugel piandelé, karo cekelan liyané wis digegem. Sukur-sukur yèn Bongkrèk gelem nyingkir sedhéla nyang Sumantrah apa Bornéo. KECIK Nyingkir apané? (MENENG SEDHÉLA, UNJAL AMBEGAN) Kang Bongkrèk saiki malah nglurug marani mrana. Ora trima lemahé dikangkangi wong liya, uga patiné ragilé. Kétoké arep ngamuk, mbales ngawur sak kecekelé. Toh nyawa, toh pati. Rasané wis kaya ora sabaèné, kaya dudu kang Bongkrèk mbiyèn. PAK REBO Kowé ki piyé ta Nik? Kok ora mbok penggak? MBOK SENIK Piyé sing arep menggak? Wong arep ngomong sak kecap waé ora bisa. Teka nyuk, terus ngukuti barang-barangé sing disimpen ana kéné, ngerti- ngerti klépat, blas ora kétok buntuté. Sapa ngerti yèn Bongkrèk arep nglurug mrana. . . . PAK REBO Mbok Senik! Kowé sing kepernah tuwa, mesthiné ya bisa mernah- mernahké. Ora mung meneng waé. MBOK SENIK Sapa sing meneng? PAK REBO Kowé lila ta yèn Bongkrèk dadi banten? Wiwit mau kowé rak sing ana kéné, mbok ngandhan-ngandhani apa ngerih-erih, rak ora bakal kaya ngéné dadiné. MBOK SENIK Karepku ki ya ngono, ning durung kawetu Bongkrèk wis mlayu.
KECIK Atine gebacut tatu. Perih. (MENENG SEDHÉLA) Pupus kabèh sing dadi gegayuhané. Wis komplit sing direbut, entèk-entèkané, wis ora kesisa. Ora ana sulihé sing bisa dinggo nambal atiné sing tatu. PAK REBO Nggégé mangsa. Durung titi wanciné, Bongkrèk durung cukup kuwat ngèstokaké dhawuh. . . , isih kudu nunggu ngentèni Bongkrèk sing luwih rosa. (MURING-MURING) O, alaaah Krèk, Bongkrèk! Nékad temen bocah kaé! Gèk arep ngapa? Édan! Matané ki apa ora melèk. Kana ki wis nyiapké wong-wong dhugdheng. Sak atos-atosé Bongkrèk, paribasan ora tedhas pélor, Bongkrèk ora bakal unggul. Kutuk marani sunduk temenan, nyorohké pati. (MENYANG KECIK LAN MBOK SENIK) Njur, yèn wis kebacut ngéné iki piyé? Ngéné iki piyé coba? JANAKA (AREP NENGAHI) Nggih, mboten susah tutuh-tutuhan, uncal-uncalan keluputan, tuding-tudingan kesalahan. Wong kabèh manungsa niku tan luput kedunungan lali lan luput. PAK REBO (NYENTAK) Kula mboten ngurus sing bener sinten, sing salah sinten. Bener salah niku urusané Gusti Allah, urusané sing gawé urip. Yèn kula nyalahké napa Gusti nggih mesthi nyalahké? JANAKA Lha kersané pripun? PAK REBO MENENG WAÉ. ORA WANGSULAN. MBOK SENIK KARO KECIK UGA MÈLU MENENG. KABÈH PANYAWANGÉ MENYANG PABRIK. PAK REBO Dadi ora ana paédahé aku mau nyandhet tamuku. Tiwas tamuné dak jak crita ngethuprus, karepku bèn si Bongkrèk mlayuné bisa tekan adoh, bèn ora kecandhak. Jebul malah kutuk marani sunduk. JANAKA Tamu sing ajeng mbelèh wedhus? PAK REBO
Mbelèh wedhus napané? Niku mung samudanan. Kula pun krasa yèn ajeng diapusi. Tamu sing mriki wau mboten ajeng slametan mbelèh wedhus, ning butuh ndhedhes nakoni kula bab larah-larahé si Bongkrèk. Gèk takoné njilimet banget. Umpama aku mau tetep ana kéné waé ora bakal kaya ngéné kedadéyan . JANAKA Mulané ampun kulina medhoti donga sak gelemé dhéwé. Tanpa wedhus sok malah nguwalati. PAK REBO Alaaah nguwalati napané..... Niku rak wong sing wegah mikir. Mboten dha gelem nggunakaké niki ! (NDUDING BATHUKÉ DHÉWÉ) ADEGAN 8 BONGKRÈK SING LAGI NGLABRAG MLAYU MENGGÈH-MENGGÈH ATINÉ WIS KETATON. WIS REMUK SAK KABÈHÉ. MUNG BATINÉ SING ISIH MBENGOK SORA. BONGKREK Ora duwé uteg. Héi kowé ki mikir apa? Utegmu ning endi? Bajingan kabèh! Apa padha ora rumangsa yèn dak bélani. Iki, ki lemahé mbah- mbahmu, lemah-lemahé bapakmu, lemah-lemahmu, lemahé anak-putumu mbésuk. Kowé ki mung ketitipan. Ora kuwasa ngedol. ANA NJERO PABRIK JURAGAN NGENTÈNI PANCINGANÉ Goblog! Goblog yèn ora éntuk dituku. O. Mung ndhupak waé aboté sepira. Yèn ora bisa nganggo akal ya nganggo okol. Ora susah dikèi ati. Cepet, wektuné selak mundur terus udunné wis akèh, prabéyané ora sithik. ANA SARÉYAN KECIK RASANAN KARO MBOK SENIK Korbané ya ora sithik, kélangan pangan, kélangan papan, kélangan sedulur, kélangan ati, kélangan rai. Mbok! Mboten cukup yèn mung ditangisi thok. BATINÉ BONGKRÈK SING ISIH NESU KARO BOJONÉ Ora susah nangis! Tangis mung lamis. Kowé ki prihatina. Awaké dhéwé ki lagi nandang pacoban. Lha kok kowé malah sujanan. Sing kandha sapa? Sing kandha sapa yèn aku duwé dhemenan. Mi, Yatmi, kowé kok malah ngalang-alangi lakuku. Minggira.
ANA PABRIK JURAGANÉ MALAH NANTANG Pokoké rawé-rawé rantas malang-malang putung. Sapa sing wani ngalang-alangi lakuku? Ha? Pabrik kudu mlaku terus. Iki, ki dinggo butuhé wong akèh. Dinggo butuhe masyarakat. Dinggo butuhé masa depan, dinggo butuhé pembangunan. Terus mlakua, ora susah ménga- méngo! Tutupna gobogmu! BONGKRÈK Lha, tontonen, kabèh mung dha mbudhegi! JURAGAN Cepet! Ayo ceepet! Kaé lho cepet mrana! BONGKRÈK Padha pilih ora weruh. Kabèh wis dha miceki. Munia, ngomonga, kandhaa.... JURAGAN Iki dinggo masyarakat. BONGKRÈK Kok padha meneng? Bisu? Wis padha mbisu? JURAGAN Dinggo butuhé pembangunan. BONGKRÈK Pembangunané sapa ? JURAGAN Dinggo butuhé masa depan. BONGKRÈK Masa dhepané sapa? JURAGAN Ayo, cepet! Cepet, mrana! Dalané wis lancar. BONGKREK Kabèh dha pilih mbudhegi, miceki, kabèh dha mbisu! Bajingan! DUMADAKAN KECIK LAN MBOK SENIK SING ISIH NYAWANG PABRIK KAGÈT NJERIT BARENG. SAKA SARÉYAN KÉTOK KLELAP
PADHANG ABANG MBRANANG DIBARENGI SWARA JUMLEGUR, ANA SING MBLEDHOS, BANJUR DISUSUL SWARA SIRENÉ, SEMPRITAN KENTHONGAN KLAKSON LAN LIYA-LIYANÉ. KECIK Héh? Kobongan... Pabriké kobongan!!! MBOK SENIK Bo, Rebo... pabriké kobong! SING ANA SARÉYAN KABÈH MLAYU NYEDHAK, NYAWANG PABRIK SING KOBONG, GENINÉ MBULAT-MBULAT. KABÈH PADHA NDOMBLONG. LAMPU SARÉYAN MBLERET. NJERO KROBONGAN ANA CAHYA ABANG MBRANANG, ABANGÉ GENI MBULAT-MBULAT. JURAGAN KARO BEDOR ÈYÈL-ÈYÈLAN, SWARANÉ WUSRUH DADI SIJI KARO GÈGÈRÉ PABRIK SING LAGI RAMÉ MATÈNI GENI. JURAGAN Héi! Dor, Bedor! Minggira! Ngapa kowé kok malah semèdi. Ora usah! Minggir! Pabriké sing kobong bèn kobong. Ora papa, kuwi wis ana pétung dhéwé, dililaké... Sapa sing arep néka-néka karo aku. Juraganmu ora gampang dinggo mainan. Bedor... Dor, yèn arep semèdi nyang saréyan kana! (MANDHEG SEDHÉLA) Héh! Sapa kuwi... mandheg... mandheg... Sapa kuwi? maling Dor.... Maliiing!!! BEDOR Maling... maling! Hah? Juragané! Nika Bongkrèk, Dèn! Bongkrèk! Ènten napa nika bludhusan teng njero pabrik. JURAGAN Oyak Dor.... oyak! Dicekel! Goblog! Ndang dioyak. BEDOR Bèrès Juragané... Bongkrèk!! Mlayu nyang ngendi kowé! JURAGAN Dooorr... siaga siji... bedhil Dor. Tembaaak... SWARA BRONDONGAN BEDHIL AMBAL KECIK NJERIT MLAYU MARANI JUMLEDHOR MANGAMBAL-
KECIK Kang Bongkrèèèk! MBOK SENIK KARO PAK REBO KAMITENGGENGEN. MBOK SENIK Ah, cah kaé... nyemelangké. (NYUSUL METU) JANAKA PAMIT KARO PAK REBO, BANJUR METU. GENI SING ANA KROBONGAN ISIH MBULAT-MBULAT. PAK REBO ISIH TETEP NGADEG NGGEJEJER. SWARA SING MAUNÉ TUMPANG TINDHING SAYA LIRIH, GENI SING MBULAT-MBULAT SAYA TIPIS, SUWÉ-SUWÉ MATI. PETENG. Lèng ADEGAN 9 ING PASARÉYAN PUNGKASAN LAMAT-LAMAT KEPRUNGU SWARANÉ PAK REBO, NDONGA MANÈH KAYA ADAT-SABEN. SWARA PABRIK WIS BALI MBRENGENGENG. WANCI SURUP LAMPU SARÉYAN WIWIT MURUP, PADHANG MBAKA SETHITIK. PAK REBO KIRIM DONGA, CAOS DHAHAR KAGEM KYAI BAKAL, DIRUBUNG WONG PIRANG-PIRANG. KLEBU JANAKA, MBOK SENIK LAN KECIK. TAMU SING MBIYÈN NGGOLÈKI BONGKRÈK. TEKA MANÈH, SAIKI DANDANÉ RAPI. BARENG KARO KANCA-KANCANÉ NYANGKING TUSTEL, LAMPU BLITZ, TIP CILIK, TAS LAN NOTES. TAMUNÉ NYEDHAK, BANJUR JEPRAT-JEPRET NJIKUK POTRÈT. PAK REBO DONGANÉ KACO. SING NGRUBUNG MÈLU KIRIM DONGA PADHA WEDI, NGALIH SIJI-SIJI. KARI PAK REBO, JANAKA, KECIK LAN MBOK SENIK. SAKA MBURI TAMU MAU NYEDHAKI KECIK, BISIK-BISIK TAKON SAJAK WIGATI. KECIK Sinten? Bongkrèk? KECIK GEDHEG, ORA MANGSULI, BINGUNG LAN WEDI, DITETER TERUS DITAKONI MEKSA ORA MANGSULI. BARENG DIPARANI KECIK MLAYU METU ORA WANI NANGGAPI.
TAMU GANTI NYEDHAKI MBOK SENIK. DIBISIKI. MBOK SENIK Mboten ngertos. Mang takon lurahé. Bongkrèk mboten sah di... Pun... MBOK SENIK AGÉ-AGÉ PAMITAN, SETENGAH MLAYU, METU SAKA SARÉYAN. GENTI MARANI MAS JANAKA, NANGING DURUNG APA-APA JANAKA WIS MLAYU LUNGA. JANAKA PANCÈN MUNG WONG NENEKA. TAMUNÉ THINGAK-THINGUK. WERUH PAK REBO. MARANI NYEDHAKI TERUS NJÈJÈRI. PAK REBO MANDHEG OLÈHÉ DONGA. IJÈN, ADHEP-ADHEPAN KARO SADHAR YÈN MUNG KARI TAMUNÉ. TAMUNÉ BISIK-BISIK TAKON. ORA DIWANGSULI, PAK REBO MUNG GaÈDHÈG NGINGGATI. TERUS METU KLÉPAT NGLUNGANNI. MUNG TAMU-TAMU SING KÈRI, SARÉYAN BALI SEPI. MESIN PABRIK TERUS MUNI. TAMUNÉ ANYEL SEMU MANGKEL. ANA SIJI SING ATHUK-ATHÈNG GOLÈK SASARAN BANJUR MOTRÈT ISINÉ KRAMATAN. TAMU TAMU LIYANÉ KETULARAN BALAPAN CEPRAT-CEPRET, CEPRAT- CEPRET KAYA DHISIK-DHISIKAN. ORA ANÈNG SING KÈRI ORA ANÈNG SING LALI KABÈH DIPOTRÈTI. ISINÉ KRAMATAN KABÈH DADI SASARAN. KLAMBU, KROBONGAN, SESAJÈN PANGAN TILAS SLAMETAN, DUPA CINA, KEMBANG, LAN MENYAN. UGA PERABOT LIYANÉ KAYA MÉJANÉ PAK REBO, BUKU TAMU, PAPAN PENGUMUMAN, TANGGALAN, KOTHAK DHANA, KÈSÈT, LAN BAK SAMPAH. MALAH ANA SING NAKAL WANI NYINGKAP KLAMBU KROBONGAN NJIKUK POTRÈTÉ KYAI BAKAL, GAMBAR MAÉSAN. CEPRAT-CEPRÈT SWARANÉ TUSTÈL KARO GUMEBYARÉ KILAT LAMPUT BLITZ NGEBAKI SARÉYAN. CEPRAT-CEPRÈT-CEPRAT- CEPRÈT NGANTI ENTÈK PILEMÉ ENTÈK BATUNÉ. ADEGAN 10 SAK NALIKA KUBURAN BALI SEPI. NYENYET TANPA SWARA. NANGING MUNG SEDHÉLA. PARA WARTAWAN, JURU POTRÈT MAU KAYA DIABANI BANJUR IWUT NGGANTI PILEM ANYAR, NGGANTI BANTU ANYAR. ANGIN WENGI TUMIYUP RADA SANTER NREJANG MBULAK NYABRANG KALI. MLEBU SARÉYAN SING SAIKI SEPI. ANGIN WENGI NYINGKAP KLAMBU KROBONGAN KYAI BAKAL MUNGGAH ALON-ALON.
BARENG WIS RAMPUNG NGISI BATU LAN MASANG PILEM, SEPISAN MANÈH KAYA DIABANI PARA WARTAWAN AGÉ-AGÉ 'NEMBAK' KROBONGAN. NANGING KAGÈT. SING KATON ANA NGAREPÉ DUDU KIJING DUDU MAÉJAN DUDU KROBONGAN, NANGING SODAGAR BAGUS, JURAGAN PABRIK SING WIS MAPAN LENGGAHAN ANÈNG TENGAH KANTOR BAGIAN PERENCANAAN. JURAGAN WIS MAPAN, MÈSEM SATLERMAN. TAMUNÉ KAGÈT, WERUH SASARAN SING AREP DIPOTRÈT WIS MALIH. NANGING SEPISAN MANÈH KAYA DIABANI, DHISIK-DHISIKAN REBUTAN MOTRÈT, MOTRÈT JURAGAN. JURAGAN (NYAWANG TAMUNÉ KARO MÈSEM. MÈSEM KEMENANGAN) Kanca wartawan? Ayo pinarak! (MANGGAKAKÉ) Ya kaya ngéné ki. Kabèh kudu mlaku. Ayo ta pinarak mlebu. (TAMUNÉ TAKON) Korban saka pabrik ora ana. Ayo ta mlebu! Omong-omong sing katog ning njero. Sing katut kobong ora sepiraa tur ora pati masalah. Sésuk iki wis wiwit direhap. Malah kepara kebeneran bisa ndang ngganti mesin sing luwih efektif. Sing kobong kaé ora efisien hasilé mung sithik. (TAMUNÉ TAKON MANÈH) Bongkrèk? (KARO NGGUYU) Aja, nggo apa ditulis. Ora susah ditulis. Aja ditulis. Tur tak kira ya ora penting. (MANDHEG) Malah iki lho. Iki ... (TANGANÉ KEMLAWÉ TUDING-TUDING GAMBAR) Daerah sekitar kéné iki, naaa ... persis saka nggon penjenengan ngadeg iki mengétan 800 meter, terus mengalor watara 1200 meter wis genah positip. Positip arep tak bangun. Bèn rada jembar pabriké. (TAMUNÉ TAKON) Pendhudhuk sekitaré? Ya dipindhah ta! Ora apa-apa, anak perusahaan pabrik iki wis bisa nyiapké perumahan kanggo pendhudhuk sing lemahé katut klebu nyang pabrik. Daerah kidul kana rak isih longgar. (NGRUNGOKAKÉ PITAKONÉ TAMU) Alaah, tanah bera rak bisa diusadani. Sing manggon mengko bisa nyicil 30 utawa 40 taun. (TAMU TAKON) Apa! Adoh? Transportasi bisa langganan. Pokoké banyu, listrik, karo bis nyang pemukiman bisa diatur, kabèh mengko arep diladèni anak perusahaan pabrik iki. Iya mbayar ta! Aku ora kuwat nyubsidhi. (TAMUNÉ TAKON) Piyé? Kyai Bakal? (MANDHEG SEDHÉLA) Ya dadi ning tengah pabrik. Ora apa-apa. Anèng tengah rak malah anget. (TAMUNÉ TAKON KARO NUDINGI ARAH JAKARTA) Jakarta, ora apa-apa, ora pa-pa. No problem. Jakarta wis acc. Mas, kabèh ki rak bisa dirembug. Apa manèh yèn munggah, urusan mrana ki angger rasa manusiawiné kepara dikandeli rak énggal lancar. Malah mengko sisih kana, cedhak makamé Kyai Bakal arep dak lengkapi dak ganepi nganggo pesanggrahan barang. Njagani yèn bapak-bapak saka Jakarta kana rawuh. Lha anèng kéné iki, mengko ning
kéné iki pesanggrahané (NJELASKÉ LOKASI GAMBAR RENCANA PABRIK) cedhak banget ta karo Kyai Bakal. Jèjèr karo wisma sekretaris- sekretarisé kepala bagian. Dadi yèn kagungan perlu, bisa cedhak tur wis cumepak. (TAMUNÉ TAKON MANÈH) Sekitar kéné yèn arep sowan? Isih bisa. Bisa! Ya mung kuwi para warga asli, pendhudhuk kéné yèn arep tirakat utawa nyepi ora kaya mbiyèn manèh, ora bisa sak karepé dhéwé, ora bisa saben ndina, paling akèh seminggu pisan. Mengko ndaftarké dhisik ning satpam ngarep kana. Perkara kuwajiban ngisi dhana sumbangan, kemanan, lan liya-liyané tetep kaya biasané, mengko arep diatur perusahaan. Kari nonton butuhé, mung sak perlu apa arep ngebleng sewengi. Mbok menawa pancèn perlu dijumbuhaké karo jadwalé bapak-bapak saka Jakarta, Kyai Bakal kana lagi diagem apa longgar. Diatur Mas, bèn tertib ta? TAMUNÉ ANA SING ISIH MLENGGONG. ANA SING ISIH BINGUNG. NANGING DURUNG KOBER MIKIR DURUNG NGANTI TAKON TANGANÉ WIS DIGÈRÈT JURAGANÉ MLEBU MENYANG KANTOR, NJERO PABRIK. ANA ING NJERO PABRIK KANA PANCÈN LAGI ANA PESTA ROPYAN-ROPYAN JURAGAN Ayo, pinarak nyang njero. (KARO UNDANG-UNDANG PEMBANTUNÉ) Dooor, Bedor! Tamuné Dor..... Disiapké! Didhèrèkaké, apa perluné. TAMU TAMU PADHA MLEBU. ANA SING ROMBONGAN ANA SING IJÈN MLAKU, ANA SING NGUNGUN, ANA SING CINGKAK. ANA SING GUMUN, ANA SING NGAKAK. PESTA PANCÈN SUMARAK. NANGING DIKAYA NGAPA ISIH ANA SING MRIPATÉ MBRABAK. LAMPU PABRIK AJEG MENCORONG KLAMBU KROBONG MUDHUN ALON ALON LET SEDHÉLA LAMPU SARÉYAN MBLERET. TERUS MAK PET. PETENG NDHEDHET.
LAMPIRAN II RIWAYAT HIDUP DATA DIRI Nama Alamat No. HP Email : Nissa Argarini : Ngringo, Jaten, Karanganyar : 085 647 256 542 : PENDIDIKAN FORMAL 1. 2001 - 2007 SD Negeri 4 Jaten 2. 2007 - 2010 SMP Negeri 1 Karanganyar 3. 2010 - 2013 SMA Negeri 7 Surakarta 4. 2013 - 2017 Institut Seni Indonesia (ISI) Surakarta PELATIHAN KERJA Pelatihan kerja English for front liner di BLK Surakarta tahun 2017 PENGALAMAN KERJA 1. On the job training di Kantor Setda Bagian Kerjasama Kota Surakarta 2. 3. 31 Oktober - 5 Desember 2017 Sebagai DTT (Dosen Tidak Tetap) di Prodi Seni Teater Fakultas Seni Pertunjukan ISI Surakata. 26 Februari 2018 - 17 September 2020 Sebagai transkriptor dan penerjemah Bahasa Indonesia untuk Contemporary Wayang Archive (cwa-web.org) Februari 2020 - Juni 2022 PRESTASI YANG PERNAH DIRAIH 1. Aktris pembantu terbaik dalam Festival Drama Realis yang diadakan oleh Kelompok Teater Peron tahun 2012. 2. Juara Harapan II dalam Lomba Modeling yang diadakan oleh Dinas Pariwisata Kabupaten Cilacap tahun 2017. 3. Juara Harapan III dalam lomba Modeling Fashion Glamour "Pesona Wanita" yang diadakan oleh LTPro dan Latulipe Cosmetic di Paragon Mall Solo tahun 2017. 4. Juara III dalam lomba Foto Model Tema Batik yang diadakan oleh Sakalatur Project tahun 2018. 207
PENGALAMAN BERKESENIAN 1. Aktor pendukung pementasan Teater Dong sebagai Si Kacamata dalam lakon Matahari Di Sebuah Jalan Kecil karya Arifin C Noer sutradara Didik Panji tahun 2010 dipentaskan di Gedung Teater Kecil ISI Surakarta. 2. Aktor pendukung dalam rangka ujian Teknik Dasar Penyutradaraan mahasiswa Seni Teater ISI Surakarta sebagai Nyai Ontosoroh lakon Nyai Ontosoroh sutradara Luna Kharisma tahun 2011 dipentaskan di Gedung Teater Kecil ISI Surakarta. 3. Aktor pendukung pementasan Teater Dong sebagai Ifah dalam lakon Mengasah Pisau Cukur karya Hanindawan sutradara Didik Panji tahun 2012 dipentaskan di Gedung Teater Arena TBJT Surakarta. 4. Aktor pendukung dalam rangka ujian Penyutradaraan Realis mahasiswa Seni Teater ISI Surakarta sebagai Mursiwi lakon Senja Dengan Dua Kelelawar karya Kirdjomulyo sutradara Luna Kharisma tahun 2013 dipentaskan di Gedung Teater Kecil ISI Surakarta. 5. Aktor pendukung pementasan Teater Dong sebagai Sih Lestari dalam lakon Kanjeng Ratu karya Hanindawan sutradara Didik Panji tahun 2013 dipentaskan di Ruang Auditorium Kampus UNES Semarang. 6. Aktor pendukung pementasan Teater Lungid sebagai Manager Bank lakon Gundala Gawat sutradara Djarot BD tahun 2013 dalam dipentaskan di Gedung Teater Arena TBJT Surakarta. 7. Aktor pendukung pementasan Teater Lungid sebagai Kecik dalam lakon Lèng sutradara Djarot BD tahun 2014 dipentaskan di Gedung Teater Arena TBJT Surakarta dan Gedung PKKH UGM Yogyakarta. 8. Aktor pendukung pementasan Teater Akar dan Teater Tera sebagai Fitri dalam lakon Teroris karya Albert Camus terjemahan Radar Panca Dahana sutradara Gigok Anurogo tahun 2014 dipentaskan di Gedung Teater Arena TBJT Surakarta, Gedung Auditoriun Kampus IAIN Semarang, dan Gedung Teater ISI Yogjakarta. 9. Aktor pendukung pementasan Teater Tera sebagai Dewi Kunthi dalam lakon Destrarastra karya ST Wiyono sutradara Gigok Anurogo tahun 2015 dipentaskan di Gedung Teater Arena TBJT Surakarta. 10. Pemain beberapa pementasan kethoprak satu bulan sekali oleh Sanggar Seni Kemasan dari tahun 2013 hingga 2016. 11. Pengisi suara dalam pementasan Wayang Sandosa ISI Surakarta Lakon Bima tahun 2015 dan Lakon Ciptoning tahun 2016. 12. Penulis naskah drama anak berjudul Keong Mas tahun 2014, Bulan dan Bintang Yang Tersesat tahun 2016, Sepatu Untuk Anakku tahun 2016, dan tahun 2016 bersama Yogi Swara menulis naskah Kado Terindah. 13. Sutradara Teater De Bocah Sanggar Seni Kemasan lakon Keong Mas karya De Bocah tahun 2014 dipentaskan di pendapi Sanggar Seni Kemasan.
14. Sutradara Teater De Bocah Sanggar Seni Kemasan lakon Bulan dan Bintang Yang Tersesat karya Nissa Argarini dalam rangka dua tahun Teater D'Bocah Sanggar Seni Kemasan dipentaskan di Pendapa SMP Negeri 26 Surakarta tahun 2016. 15. Anggota Litbang dalam acara Hari Teater Dunia tahun 2017 dan 2018 di Kota Surakarta. 16. Aktor pendukung dalam Tugas Akhir Karya Seni minat Pemeranan sebagai Sri Murni lakon Bila Malam Bertambah Malam sutradara Yogi Swara Manitis Aji tahun 2017 di Gedung Teater Kecil ISI Surakarta. 17. Aktor pendukung pementasan Teater Akar sebagai Nonik Norma dalam lakon Inspektur Jenderal karya Nikolai Gogol sutradara Gigok Anurogo yang dipentaskan pada tanggal 16-17 Juli 2018 di Gedung Teater Arena TBJT Surakarta. 18. Penyusun buku Tradisi Desa Wisata Sembiran, Buleleng Bali karya Dr. I Nyoman Murtana tahun terbit 2018. 19. Transkriptor dan penerjemahan dalam Bahasa Indonesia enam repertoar wayang kulit untuk Contemporary Wayang Archive (cwa- web.org) tahun 2020-2022. 20. Pimpinan produksi dalam Pergelaran Panggung Sastra Jawa Tengah- Pembacaan Surat-Surat Kartini oleh Ruang Mirat tahun 2021. 21. Pimpinan produksi dalam pembacaan naskah Sebuah Kabar dari Pelaminan karya Udiarti oleh Mirat Kolektif dalam program KalamPuan yang diselenggarakan oleh PENASTRI tahun 2022. 22. Jabatan Sekretatis dalam Mirat Kolektif periode 2022-2023.